Ovako izgleda prvi put kod psihoterapeuta\nMoje iskustvo je da klijentima treba u proseku dva meseca da zakažu seansu pošto su dobili preporuku i odlučili kog terapeuta će da pozovu. Malo je drugačije kada su deca upitanju i ovaj proces javljanja i zakazivanja prve seanse je mnogo kraći.\nU zavisnosti od modaliteta terapije koji psihoterapeut ili savetnik praktikuje, prostor može da ima različite odlike. Najčešće ćete naići na dve fotelje, međutim u nekim terapijama je neophodan kauč, u nekima više stolica, za neke je potrebno puno prostora za kretanje i strunjače, neke se rade u specijalno opremljenim sobama (poput terapije igrom)… Kako god bitno je da vam je oboma u tom prostoru prijatno jer će upravo ovaj prostor da predstavlja okvir u kome će da se odvija vaš rad i razvija vaš odnos.\nOdavde uglavnom zajedno krećete u istraživanje toga šta je aktuelni problem, da li je bilo sličnih ili nekih drugih problema u prošlosti, terapeut će da pita i za neke opšte podatke (koliko imate godina, sa kim živite, šta radite i slično.\nMeđutim možete da očekujete i pitanja vezana za ishod terapije. Najvećem broju terapeuta je potrebno da znaju sa kojom idejom uspešnog ishoda terapije dolazite, odnosno šta želite da ostvarite kroz proces psihoterapije ili savetovanja. Ovo ne mora biti potpuno jasno na prvoj seansi, neki klijenti imaju sasvim jasan cilj, dok neki drugi znaju šta neće ali ne i šta hoće, a neki ne znaju ni to i to je u redu.\nTakođe se jasno dogovara da terapeut ima obavezu čuvanja tajnosti dobijenih podataka, i u kojim slučajevima ima pravo da tu obavezu prekrši, da nema pravo da eksploatiše klijenta na bilo koji način, da klijent nema pravo da povredi sebe niti terapeuta, da napravi štetu u prostoru u kome se radi, da ne dolazi na seansu pod uticajem alkohola ili narkotika, u grupi postoji pravilo da nema stupanja u seksualne odnose između članova grupe osim ako već nisu u braku ili vezi i slično.\nPored ovoga jedan deo prve seanse kod psihoterapeuta ili savetnika se odnosi na ugovaranje uslova pod kojima se terapija odvija. Ovi uslovi bi trebali da budu jasni bilo da su pismeni ili usmeni. Ovo se odnosi na dogovor o tome koliko traju seanse, koliko se često viđamo, koja je cena, kada je otkazivanje u redu a kada se otkazani termin plaća, koliko je dozvoljeno kašnjenje, kada su godišnji odmori, kad je terapeut dostupan telefonom i slično.\npsihoterapija dečija psihologija savetnik psiholog\n⇐ Postporođajna depresija\nKada i kako reći partneru da bolujete od polno prenosive bolesti? ⇒


Home Svet tehnike i računaraIT kutak\tDocking Station i USB-C Hub: savršen dodatak za vaš laptop\nod Gigatron October 11, 2021\nwritten by Gigatron October 11, 2021\nLaptop računari su definitivno promenili način na koji radimo ili se zabavljamo. Zahvaljujući svojoj mobilnosti, laptopovi nam omogućavaju da svoje poslovne zadatke završavamo sa bilo kog mesta ili da uživamo u multimedijalnom sadržaju gde god da smo, čak i kada smo kilometrima udaljeni od zidne utičnice.\nNapretkom tehnologije, a u korist mobilnosti, vremenom su znatno smanjeni gabariti i masa prenosnih računara. Savremeni laptopovi teže tek oko 1 kg, što je od tri do četiri puta manje u odnosu na modele koji su bili aktuelni pre samo nekoliko godina, pa ih gotovo nećete ni osetiti u rancu ili torbi.\nNažalost, smanjivanjem gabarita smanjen je i broj raspoloživih priključaka koji omogućavaju povezivanje laptop računara sa drugim uređajima. Drugim rečima, moderni laptopovi vas primoravaju da prihvatite kompromise kada je reč o konektivnosti.\nMeđutim, postoje načini da nadoknadite sve ono što vam nedostaje i što bi vam omogućilo još lakši, brži i udobniji rad. Docking Station, Port Replicator i USB-C Hub su uređaji koji će funkcionalnost vašeg laptop računara podići na sasvim novi nivo i dati mu nove mogućnosti. U redovima koji slede ćemo objasniti šta ovi uređaji nude i pomoći vam da pronađete onaj koji najviše odgovara vašim potrebama.\nDocking Station, Port Replicator i USB-C Hub: funkcije i razlike\nDocking Station je svojevrsno postolje za laptop računar, koje proširuje njegove mogućnosti uz pomoć brojnih priključaka koji se nalaze na obodima postolja. Laptop i Docking Station se povezuju putem specijalnog konektora, koji se najčešće nalazi na donjoj strani računara, tako što se laptop spusti na Docking Station tako da konektori na laptopu i postolju upadnu jedan u drugi.\nUkoliko nakon ulaska u kancelariju ili u kuću svoj laptop obavezno povezujete sa dodatnim monitorom, štampačem, čitačem Smart kartica (lične karte, vozačke i saobraćajne dozvole, kartice zdravstvenog osiguranja i slično) ili drugim uređajima, pa još to radite i više puta dnevno, onda vam je sigurno poznato koliko ova rutina može biti zamorna. Pored toga, na ovaj način se priključci brže habaju, kako oni na računaru tako i priključci na ostalim uređajima, što može dovesti do njihovog fizičkog oštećenja. Docking Station je rešenje ovog problema.\nUmesto u laptop, sve svoje uređaje možete uključiti direktno u Docking Station i svi će vam biti na raspolaganju čim laptop spustite na Docking Station. Uz to, Docking Station može raditi i kao izvor napajanja, pa neće biti potrebe za povezivanjem punjača. Sjajno, zar ne?\nU zavisnosti od samog Docking Station-a, na raspolaganju će vam biti znatno veći broj USB priključaka, dodatna mrežna kartica, čitač memorijskih ili Smart kartica, pa čak i dodatna grafička kartica.\nDocking Station postolja nisu univerzalna, već se namenski prave za određeni model ili određenu seriju laptop računara. Drugim rečima, ukoliko vaš laptop računar nije opremljen konektorom za povezivanje sa Docking Station-om, nećete biti u mogućnosti da koristite ovaj dodatak. Ukoliko, pak, vaš računar poseduje konektor za Docking Station, pre kupovine detaljno proverite sa kojim Docking Station uređajima je vaš laptop kompatibilan.\nHP UltraSlim Docking Station D9Y32AA: specifikacije, cena, prodaja na rate bez kamate – Gigatron.\n2. Port Replicator\nZa razliku od Docking Station uređaja, Port Replicator je univerzalni uređaj koji se može koristiti u kombinaciji sa gotovo bilo kojim laptop računarom. U fizičkom smislu, i Port Replicator se može opisati kao svojevrsno postolje, ali, s obzirom na to da se veza između njega i računara ostvaruje putem kratkog USB kabla, ne morate voditi računa kako ćete spustiti računar na “postolje”. Štaviše, Port Replicator uopšte ne mora stajati ispod računara, ukoliko vam tako više odgovara.\nKao i prethodno opisane doking stanice, Port Replicator će vaš računar oplemeniti velikim brojem različitih priključaka, kao što su USB 2.0, USB 3.2 (Type-A i/ili Type-C), različiti video-priključci (HDMI, VGA, DisplayPort), Thunderbolt…, u zavisnosti od modela koji odaberete.\nIako su Port Replicator-i najčešće univerzalni uređaji, pre nabavke proverite da li je model koji vam je privukao pažnju kompatibilan sa vašim laptop računarom.\nPromate BaseLink-Pro Port Replicator (USB-C Hub): specifikacija, cena, prodaja na rate bez kamate – Gigatorn.\nUkoliko pažljivije pogledate prethodni link, koji vodi ka Promate BaseLink-Pro Port Replicator-u, primetićete da u zagradi stoji i termin “USB-C Hub”. Zapravo, tehnički ispravan naziv za ovakav tip uređaja je Port Replicator, dok je USB-C Hub uređaj slične funkcije, ali nešto manjih gabarita. Zbog manjih gabarita, USB-C Hub uređaji poseduju manji broj priključaka u odnosu na Port Replicator uređaje, a samim tim i manji broj mogućnosti.\nNaime, USB Hub je inicijalno zamišljen kao neka vrsta razdelnika za USB priključke, tj. kao uređaj koji će jedan USB priključak sa vašeg laptop računara pretvoriti u tri, četiri, pa čak i više USB priključaka. Međutim, USB 3.0 standard i USB-C tip priključak su omogućili da USB Hub uređaji dobiju još neke funkcije, zbog čega se danas gotovo i ne razlikuju od Port Replicator-a – osim po fizičkim osobinama, tj. gabaritu i obliku.\nJedna od vrlo praktičnih i korisnih novotarija koju možete pronaći na pojedinim USB-C Hub-ovima je i bežični punjač za mobilne uređaje. U nastavku vas čeka link ka jednom takvom USB-C Hub uređaju.\nPromate CenterHub USB-C Hub sa Qi punjačem: specifikacija, cena, prodaja na rate bez kamate – Gigatorn.\nIma i uređaja koji se, zbog svoje specifičnosti, ne mogu svrstati ni u jednu od prethodnih kategorija, iako se, tehnički, mogu svrstati i u svaku od njih. Jedan od takvih uređaja je Promate PowerDesk. On je Port Replicator, on je bežični punjač za mobilne uređaje, on je ergonomsko postolje za laptop računar.\nS obzirom na to da je izrađen od kvalitetnog aluminijuma, Promate PowerDesk pomaže hlađenju laptop računara, preuzimajući toplotu na sebe, dok istovremeno nudi izuzetno bogatu konektivnost zahvaljujući mnogobrojnim priključcima, kako onima za prenos podataka tako i onima za prenos audio i video-signala. Uz pretpostavku da je vaš laptop opremljen iole snažnijim hardverom, uz dodatak Promate PowerDesk-a ćete ga pretvoriti u zaista moćnu radnu stanicu.\nPromate PowerDesk 11-u-1 Port Replicator / USB-C Hub: specifikacija, cena, prodaja na rate bez kamate – Gigatron.\nDocking StationDodatna opremaLaptop računariUSB HubUSB-C Hub


Rančić: Očekujemo da učenici uspešno savladaju završni ispit i upišu željene škole - Pirot Plus Online\nRančić: Očekujemo da učenici uspešno savladaju završni ispit i upišu željene škole\n10. jun 2021. 11:45 Društvo Pirot Plus Online\nJoš jedna generacija učenika zavšila je ovih dana osmogodišnje obrazovanje. Pandemija korona virusa , definitivno je obeležila, kraj njihovog osnovnog školovanja, a u kojoj meri su spremni za dalje izazove, razgovaramo ovih dana sa direktorima osnovnih škola u Pirotu.\nMarjan Rančić, direktor OŠ "Sveti Sava" kaže da su se učenici, brže nego što se očekivalo, prilagodili novonastalim uslovima, pratili su nastavu na daljinu, uspešno odgovarali postavljenim zahtevima i savladavali gradivo.\nU nekim periodima imali smo i kombinovan sistem, ali sve u svemu nadamo se da imaju potrebno znanje za nastavak školovanja, jer osnovna škola nije samo sedmi i osmi razred, već svih osam razreda. Očekujemo i da završni ispit bude prilagođen celokupnoj situaciji, kaže Rančić.\nMlađi razredi, posebno od prvog do četvrtog, bili su u svakodnevnom kontaktu sa svojim učiteljima. Kod njih nije bilo nikakvih problema, osim što su možda izostale neke vannastavne aktivnmosti.\nZa sada smo upisali tri odeljenja prvaka, a imamo i đake u svim izdvojenim seoskim odeljenjima.


Autor:\tDarija Jelić 01.02.2020, 11:47 Muzika\nUčenice trećeg razreda ŠOMO “Petar II Petrović Njegoš” ostvarile su zapažene rezultate na prestižnom Međunarodnom takmičenju solo pjevača “Lazar Jovanović” u Beogradu.\nDrugo mjesto osvojile su Tara Vlainić (klasa profesorice mr Aleksandre Vojvodić Jovović) i Varvara Bereskova (klasa profesorice Bojane Pejanović), dok je Eleni Tomanović pripalo treće mjesto (klasa profesorice Bojane Pejanović).\nOvo, sedamnaesto Međunarodno takmičenje solo pjevača održano je u Kolarčevoj zadužbini od 23. do 26. januara.\n“Zaista smo kao kolektiv zadovoljni kako su se naše tri učenice predstavile i otpjevale kompozicije na zavidnom nivou. Ovo je prestižno i veoma cijenjeno takmičenje, i nadamo se da će učenici naše škole ostvarivati još više uspjeha na ovom i sličnim takmičenjima”, kazao je direktor Muzičke škole Miro Kruščić.\nMeđunarodno takmičenje solo pevača “Lazar Jovanović” je jedno od najznačajnijih operskih takmičenja u ovom dijelu Evrope. Namijenjeno je mladim umjetnicima spremnim da započnu svoju profesionalnu karijeru i da pred autoritativnim međunarodnim žirijem odmjere svoje znanje, umjetničke kvalitete i prikažu svoj talenat. Osnovano je 2004. godine u čast čuvenom jugoslovenskom tenoru Lazaru Jovanoviću. Svake godine dočeka preko stotinu učesnika iz desetak zemalja. Do sada, u žiriju takmičenja pojavljivala su se neka od najvećih imena domaće i svjetske muzičke scene i pedagogije, a pobjednici takmičenja su se tokom proteklih godina potvrdili kao vrsni muzičari, osvajajući svjetske koncertne podijume.\nMuzička škola Solo pjevanje


Predstava Urednik – Teško je poverovati da je istina sve ono što se zaista dešava – UREDNIK\nPredstava „Urednik” je novi projekat u okviru produkcije Reflektor teatra. Reditelj Vojkan Arsić i dramaturškinja Sara Radojković problematizuju aktuelnu temu medijske manipulacije. U središtu priče je junakinja Vera, autorka analitičko-političke emisije, koja se opire ideji da bude na strani medija koji se služe manipulacijom i plasiranjem lažnih vesti. Drama prati rad u okviru jedne televizijske redakcije, koju čine urednici, novinari , voditelji i direktor televizije. Njihovo viđenje istine uslovljeno je profesionalnim zaduženjem. Poput publike kojoj plasiraju vesti, i oni samo prividno razumeju i tumače informacije do kojih dolaze.\nPred premijerno izvođenje predstave Urednik, 6. marta 2020. u 20 časova u Dorćol platz-u, razgovarali smo sa rediteljem Vojkanom Arsićem i glumicom Majom Šušom, koja tumači lik Nevene u predstavi.\nŠta je bio okidač da problematizujete ovu temu u predstavi?\nVojkan: Ja kad završim pozorišni projekat moram da odlučim koji će biti sledeći. S obzirom na to da se ne bavim pozorištem u institucionalnom smislu, ja isključivo radim svoje projekte. Razmišljanje je najčešće na temu toga šta me uznemiruje u društvu i šta je problem s kojim mogu da se uhvatim u koštac zajedno sa ekipom u pozorištu. Ovog puta je to bila borba protiv lažnih vesti i medijske manipulacije jer mislim da je Srbija na tu temu prešla igricu. Mislim da je pitanje slobode medija, stanja medija, kompletne manipulacije njima, kompletne okupacije medija u Srbiji doseglo granicu ludila. To je ono što je mene dovoljno uznemirilo da donesem odluku da je to sledeći projekat koji ću raditi.\nS obzirom na to da je ključno pitanje koje predstava otvara odnos prema lažnim vestima koje mediji plasiraju. Šta mislite, kakav je status istine danas? Da li olako pristajemo na laži?\nMaja: Ja dolazim do toga da ne znam šta je istina. Uopšte nisam sigurna kada pročitam neku informaciju, ili kada dobijem neku informaciju, da li je ona tačna. Čini mi se da sam sklonija tome da kažem — „ma to nije istina” nego što poverujem u neki naslov koji pročitam ili informaciju koju dobijem. Čini mi se da stalno dolaze najrazličitije informacije do nas. Mislim da smo već naviknuti da, kada pročitamo neki tekst, jasno uočavamo šta je nadogradnja i šta je osnova. Ti šabloni već mogu da se prepoznaju.\nVojkan: Istina više ne postoji – to je rečenica koja je meni jedan od okidača za rad na ovoj predstavi. Moji je ne vole. Ne volim je ni ja, ali volim njome da provociram. Međutim, ne slažem se sa tim. Mislim da istina mora da postoji i da je to jedina stvar koja nas čini živima, normalnima i koja održava civilizaciju. Nemoguće je da istina ne postoji, ako možemo to filozofski da posmatramo. Plašim se da je vreme u kome sada živimo, a koje se može nazvati postistinom, doba u kome je istina sklonjena kao relevantan faktor. Danas je mnogo važnije apelovanje na nečije emocije i ubeđenja od proverenih i tačnih činjenica. To je nešto što je problem čitavog sveta, civilizacijski problem, a što je izazvalo pomamu lažnih vesti. Mi u Srbiji smo pobednici u tome. Ova vlast je prepoznala tu manjkavost društva u ovom trenutku pa to maksimalno i genijalno sprovodi. To je ono što je oslikano i u ovoj predstavi.\nŠta za vas znači biti informisan? Ako povučemo poznatu paralelu „nekad i sad”- kako ste se informisali i kako se informišete danas?\nVojkan: Nekada je bilo mnogo lakše informisati se, jer smo gledali nekoliko kanala preko kojih se informišemo. Danas, u kakofoniji informacija u kojoj živimo, običan građanin mora da bude ekspert iz teme informisanja. Mislim da je to veliki problem jer se od ljudi očekuje nešto što je praktično nemoguće. Kada čitam neki tekst ja moram da znam ko ga je objavio i da onda, kada vidim koji je medij, odmah učitam šta to treba da znači. Nije ni to dovoljno, moram da vidim ko je potpisan kao novinar i utvrdim da li je taj novinar relevantan i da li ću mu verovati ili neću. Na kraju moram da proverim opšte stvari koje je Maja upravo pomenula, a to je — koja je to matrica po kojoj možeš da prepoznaš da je nešto laž. Ja mislim da ja to uspevam da uradim. Plašim se da veliki deo građana to ne može i plašim se da su posledice ozbiljne. Na osnovu laži koje čitamo i koje nam sipaju brzinom munje u lice, mi kreiramo svoje stavove i ponašanje. Mi smo kao društvo izgubili kontakt sa realnošću zahvaljujući svemu tome, a kada neko nema kontakt sa realnošću onda on ima čak i psihijatrijsku dijagnozu.\nMaja: Nekada, dok sam bila mlađa, mislila sam da biti informisan znači da si gledao televiziju, da si čitao novine ili da moji roditelji znaju šta je tačna informacija, jer su oni to negde videli. Ne znam da li to ima veze sa tim što sam ja bila mlađa ili je to zaista tako funkcionisalo. Sada, kada sam mnogo više zainteresovana za to da budem upućena u ono što se dešava, ja uopšte ne mogu da kažem za sebe da li sam informisana. Naravno da čitam i pratim. Siguno da sam dobro informisana oko nekih stvari koje me baš interesuju. Međutim, sve ove različite informacije koje dolaze do mene vrlo često zaobilazim i ne proveravam da li su one istinite, ako to nije nešto što me se direktno tiče. Ne mogu da pristupim nečemu što sam usput čula kao pravoj informaciji.\nVojkan: Nekada je važilo — „Pa istina je, bilo je na televiziji.”\nMaja: A sada gledaš na televiziji kako čovek glumi kako daje izjavu. Nalik na ono što mi imamo u predstavi kada slučajni prolaznik izgovara nešto kao da su činjenice, a jasno se vidi da je čovek statista sa zadatkom.\nVojkan: Mislim da, kako se društvo razvija u svim segmentima, a ekonomski je možda jedan od glavnih, tako manipulacija postaje važnija, jer je sve trgovina. Nekada, kada smo gledali vesti na televiziji i verovali tim vestima, verovatno je i to bilo daleko od istine (govorimo o vremenu Tita i Miloševića), ali manji je ulog bio. Danas je laganje i manipulacija u svačijem interesu – od onog što prodaje šećer do onog koji hoće da ostane na vlasti zauvek.\nVera predstavlja onu stranu koja se još uvek bori za istinu. Pred kojim dilemama se ona nalazi, a pred kojim se nalaze ostali likovi u predstavi?\nMaja: Vera je već iskusna novinarka. Ona ima dileme kako da se izbori upravo sa ovom razlikom o kojoj smo govorili – kako je bilo nekada, a kako je sada. Posmatramo kako se ona snalazi u toj promeni. Ona nailazi na probleme sa urednikom, na probleme sa blokadom njenog dotadašnjeg rada. To je nešto sa čime se svi novinari susreću – sa dilemom da li da naprave kompromis ili da nastave po svome. To je ono što nam se dešava danas. Da li ćeš, ako ti ne odgovara, da odeš na drugu televiziju koja možda nema nacionalnu frekvenciju i da radiš. To je ono što se desilo sa Kesićem , Oljom Bećković, Ivanom Ivanovićem. Oni sad rade ono što su želeli, ali nemaju nacionalnu frekvenciju. Ja verujem da svako ko to želi treba da ima svoj format emisije u bilo kojim okvirima. Međutim, nije uvek dostupno svima – moji baba i deda nemaju kablovsku, a u mojoj kući se, odkad sam se rodila gledao Utisak nedelje. Oni sad ne gledaju Utisak nedelje već dnevnik na televiziji sa nacionalnom frekvencijom.\nJa tumačim lik Nevene. Ona doživljava najveću transfomaciju tokom predstave. Njen problem je neinformisanost i to što ona na početku ima sliku stvarnosti koju ona sebi obezbeđuje, a koju dobija gledanjem nekvalitetnog sadržaja — rijalitija, jutjuba i čitanjem nekih tekstova koji apsolutno nemaju veze sa političkom situacijom. Ona može da deluje kao neko ko je glup i neobrazovan, a ja sam odlučila da je branim, jer mislim da je ona samo neinformisana i nezainteresovana. U trenutku kada dopušta da određene informacije dođu do nje, onda kada se događaji u predstavi drastičnije menjaju, ona shvata da nešto mora da uradi. Ja mislim da jedini način da se nešto promeni jeste obrazovanje, informisanje i udrživanje. Ova predstava, između ostalog, govori i o tome kako pojedinac ne može mnogo da promeni u jednom sistemu koji je godinama isti. Potrebno je da se poveže kolektiv, grupa ljudi koja može da utiče. Kada kažem grupa ljudi, ne mislim da to treba da bude politička stranka. To može biti bilo koja grupa ljudi, na primer grupa ljudi koja radi na ovoj predstavi. Da bismo to postigli moramo da budemo upućeni u to šta se dešava oko nas, samo tako možemo da reagujemo na pravi način.\nDa li Nevena može da bude deo grupe ljudi koja donosi promene?\nMaja: Ja se nadam da može. Zahvaljujući timu sa kojim sam radila, od prvog dana krenula sam da nadograđujem njen lik i ukazujem na to kako je ona spremna za promenu. Bilo mi je važno da damo neki tračak nade, da damo mogućnost najmlađem članu te redakcije da se promeni. Možda baš padovi kroz koje je prošla mogu da je pripreme za ono što sledi.\nAluzije u predstavi su vrlo jasne. U kojoj meri ste želeli da ukazujete na stvarne događaje?\nVojkan: Mi smo predstavu radili tako što smo Sara Radojković, koja je pisala tekst, i ja imali niz razgovora sa relevantnim novinarima prema kojima smo pravili glavnog lika. Sa njima smo imali vrlo iscrpne, inspirativne i strašne razgovore o načinu funkcionisanja medija. Na osnovu tog materijala kreirali smo koncept i tekst predstave. Ova predstava je praktično dokumentarna jer je sve nastalo iz realnih situacija koje su se dešavale novinarima.\nMaja: Apsurdno je to što su neke stvari koje su bile izmišljene zarad predstave zapravo desile. Štagod da izmisliš biće blaže od stvarnosti.\nKakva je atmosfera na vašim probama? Koliko se razlikuje rad na predstavama Reflektor teatra u odnosu na ono na šta ste navikli ili se očekuje od rada u pozorištu?\nVojkan: Ja sam svaki svoj pozorišni projekat radio tako što sam ga sa svojim timom osmislio i realizovao u okviru naše nezavisne produkcije, koja se sada zove Reflektor teatar.\nMaja: Ja sam imala nekoliko procesa koji su bili na ovaj način specifični, ali to su uvek bile u pitanju nezavisne produkcije. Ono što je karakteristično jeste odnos u okviru ekipe, to je dobro rekao Darko pre neki dan — „Nema ono da dođeš na probu i da si u fazonu – jao samo ovu osobu da ne vidim.” Stvarno smo se zbližili tokom ovog procesa. Možda je to najveća floskula — divna nam je ekipa, lepo smo se slagali… Ali zaista, mislim da nam je svima podjednako stalo do ove teme. Takođe, svima nam je važno da napravimo dobru predstavu. Ono što je meni bilo mnogo važno jeste to što smo i kao glumci imali mnogo prostora da doprinesemo u svim aspektima. Nisam se osećala kao da sam ja izvođač radova. Imali smo slobodu da predlažemo stvari vezane za tekst. Vrlo često su se dešavali brejnstorminzi gde se izrodi ideja. Vojkan nije radio sa nama kao što reditelji vrlo često rade — da dođe sa unapred osmišljenom slikom u koju se onda naknadno uklapaju živi ljudi. Osećam se kao da radimo mnogo duže nego što radimo. Ovaj proces je izuzetno značajan za mene i moj rad.\nVojkan: Želim da dodam da je meni važno da u projektima koje sami osmišljavamo svi ravnopravno particiipiramo, da svi donose ono što je njihov posao. Dakle, glumac nije izvođač glumačkih radova. Glumac u mojim projektima mora da bude angažovan, da ima znanje, stav i razumevanje teme, a ne da izgovara rečenice koje su mu prethodno napisane. Pored svega toga, važan mi je i odnos između ljudi. Značajna je podržavajuća i plodna atmosfer jer je to način da se stvore kvalitetne stvari. Imao sam situacije da mi dođu glumci koji se svađaju tokom cele probe i onda mi kažu kako to ne treba da doživljavam lično jer je to deo procesa Ovde se to nijednom nije desilo. Za mene je to neprihvatljivo, pogrešno i zamajavanje procesa rada.\nS obzirom na to da je tema aktuelna i društveno angažovana, kako se osećate pred premijeru? Da li je uzbuđenje snažnije?\nMaja: Pošto su Sara i Vojkan obavljali razgovore sa novinarima, mi smo stalno priželjkivali da i nama dođu neki ljudi, da odemo i mi na neki redakcijski sastanak. Sve vreme smo se plašili da ovo ne bude ono poznato — kako mali Đokica zamišlja televiziju. Svaki put kad smo dobili pozitivnu reakciju to je bilo ohrabrujuće. Kada vidim da se na televiziji dešava ono čime se bavimo u predstavi podseti me koliko je važno da o ovome pričamo. Mislim da je predstava mogla da bude i mnogo oštrija, mnogo više prst u oko, sa još snažnijim aluzijama u odnosu na to kakva je situacija. Sa druge strane, Vojkanova i Sarina odluka bila je da to izbegnemo. Konkretno kopiranje nekih situacija iz stvarnosti može da izazove otpor ili sumnju u istinitost. Mi možemo da kažemo da je Vera neka konkretna voditeljka. Međutim, tu ima toliko i istinitih i izmišljenih stvari da je ona postala potpuno novi lik, kao i svi ostali. Meni je drago što smo izbegli te jasne reference.\nVojkan: Mislim da bi brutalnija predstava, koja bi bila istinitija, bila banalnija. Teško je poverovati da je istina sve ono što se zaista dešava.\nKakve reakcije očekujete i priželjkujete nakon predstave?\nVojkan: Uvek očekuješ najbolje, zato to i radiš. Ja verujem da smo uradili i radimo na jednoj dobroj stvari. Nadam se da ću biti u potpunosti zadovoljan. Nisam u stanju da naslutim kakva će biti reakcija publike.\nMaja: Kad smo počeli da radimo imala sam osećaj da će ovo biti hit predstava. U procesu se izgubiš jer se stvari menjaju. Bila bih mnogo srećna kada bi ljudi prepoznali i razumeli poruku. Mislim da smo toliko unutra da smo izgubili svest o tome. Tek posle premijere ćemo malo dobiti uvid i jasniju sliku.\nMislite li da nezavisnim pozorištima nedostaje publike?\nVojkan: Ja mogu da govorim iz ugla Reflektor teatra koji zaista brine o svojoj publici. Na našim igranjima predstava mi nemamo problem sa publikom. Predstave su gledane. Naravno da to uvek može više. Međutim, u odnosu na stanje organizacije na nezavisnoj sceni ja misli da mi dajemo 500 % u odnosu na mogućnosti. Reflektor teatar trenutno ima pet igrajućih predstava na repertoaru, a ovo je šesta. Na to treba dodati gostovanja i festivale. Nekada u takvoj situaciji nisu ni pozorišta koja su na budžetu, a mi za sve ove godine nismo dobili ni jedan jedini dinar iz budžeta države, lokalne samouprave, grada ili bilo kog budžeta koji je vazan za sistem i državu.\nMaja: Mislim da se generalno dešava porast nezavisne scene. Potrebno je da se ljudi naviknu da idu da gledaju nešto van institucije. Ja često gledam takve predstave. Uvek postoji problem sa publikom. Drugačije je sa ovom predstavom jer je veća postavka glumaca. Međutim, kada su u pitanju male predstave, uvek je problem oglasiti to, s obzirom na to da sve što je nezavisno nema dovoljno novca za marketing. Mislim da je samo potrebno vreme da se ljudi naviknu na drugi prostor. Recimo, ukoliko bi se u Dorćol platzu organizovalo šest različitih i dobrih predstava, verujem da bi više ljudi i dolazilo. Često na nezavisnim projketima rade mladi autori čija imena nisu poznata publici. Međutim, čini mi se da svaka odgledana predstava otvara vrata ka sledećoj.\nKoje predstave Reflektor teatra preporučujete čitaocima Oblakodera?\nVojkan: Ja ću da preporučim Smrt fašizmu: O ribarima i slobodi, koju je radila Minja Bogavac. Mislim da je to jedna od najboljih predstava u zemlji trenutno.\nMaja: Preporučila bih Muškarčine. Gledala sam je pre nekoliko godina i baš se radujem da ih gledam sad kad su porasli.\nŠta biste poručili publici? Zašto treba da pogledaju predstavu Urednik?\nMaja: Mislim da je važno što postoji prostor u kome se transparentno govori o medijima danas, a takvih prostora ima sve manje. Učešće u ovoj predstavi je na neki način kao učešće na tribini na kojoj svako može svojim stavom da doprinese buđenju kolektivne svesti.\nVojkan: Kao što ne postoje slobodni mediji, tako mislim da je ovo retka prilika da se vidi slobodna pozorišna predstava. Kako kontrola režima postoji u medijima tako postoji i u kulturnim institucijama. Mislim da ne postoji nijedno pozorište u zemlji, osim ako možda izuzmemo Šabačko pozorište, koje bi se usudilo da začeprka po ovakvoj temi, a kamoli da napravi ovakvu predstavu.\nAutorka teksta: Anđela Đukić\nFotografije: Damjan Jovanović, Fejsbuk stranica Reflektor teatar


15/03/2017 - Ozonpress :: internet portal\n//15 marta, 2017\nDerbi Druge muške regionalne lige zapad izmadje KK Morava i OKK Ivanjica odigraće se u petak 17. marta 2017. godine sa početkom od 19h. Derbi če odlučiti koja ekipa će ostvariti plasman u Prvu srpsku ligu. Utakmica se igra u OŠ Vladislav Petković Dis u Zablaću, a cena ulaznice je...\nKolo sreće se okreće, a da bi se ono zaista i okrenulo čačanske Zebre se trenutno nalaze u strogom trenažnom režimu! Pošto Čačani u subotu igraju sa Spartakom, odluka stručnnog štaba Borca je da jaka ofanziva i stamena defanzivna linija nemaju alternativu u narednom susret...\nNa današnjoj konferenciji za novinare prvi čovek Grupe građana Za napredniji Čačak dr Aleksandar Radojević izneo je zvanične podatke o smrtnosti u Čačku koje je dobio od Matične službe Grada Čačka i Zavoda za javno zdravlje. Dostavljeni podaci potvrđuju njegove ranije iznete...\nПрипадници Министарства унутрашњих послова у Чачку, интензивним оперативним радом, расветлили су две тешке крађе и ухапсили једног суграђанина осумњиченог да је извршио ова кривична дела. Осумњичени В.Т. (1977) се терети да је ушао у две куће у Чачку и из једне одузео златн...\nUdruženje „Da se zna“ saopštilo je da je podnelo prijavu Sektoru tržišne inspekcije Ministarstva trgovine, turizma i telekomunikacija zbog uvredljive terminologije u predizbornom spotu Aleksandra Vučića, za koju kažu da može podstaći dalju diskriminaciju i socijalnu...\nPolitičari i Vlada mogu da se opuste, privrednici su počeli da pevaju, šali se čačanski preduzetnik Boban Spasović, jedan od članova Hora privrednika iz ovog grada. Forum privrednika Čačka prva je poslovna asocijacija u Srbiji koja je osnovala svoj hor. Hor preduzetnika...\nU naredne tri godine, u okviru programa optimizacije broja zaposlednih, iz EPS-a će otići još oko 3.600 zaposlenih. Taj program je napravljen u dogovoru sa Međunarodnim monetarnim fondom i Svetskom bankom, navodi list, pozivajući se na neimenovane izvore u tom preduzeću. „U...


Počela izgradnja novog Park + Ride parkinga na Cloche d'Or\nHome Luksemburg Počela izgradnja novog Park + Ride parkinga na Cloche d’Or\nPočela izgradnja novog Park + Ride parkinga na Cloche d’Or\n© Beng Architectes Associés\nStrukturni radovi na Park + Ride parkingu pored novog nacionalnog stadiona u Luksemburgu započeli su danas. Očekuje se da se otvori krajem 2023. godine, ruku pod ruku sa produžetkom tramvajske linije.\nČetvorospratni parking nudiće 2.000 parking mesta, ne samo za radnike koji radije ostavljaju svoj automobil na periferiji, već i za posetioce sportskih i kulturnih događaja koji se održavaju na stadionu.\nP + R će dobiti preko 50 stanica za električno punjenje, sigurnosne ormariće za bicikle i Velo’OH! stanicu. Zajedničke prostorije za vozače mreža Luktram, AVL i RGTR, sanitarni čvorovi kao i prodavnica biće integrisani u koncept.\nFrancois Bausch, ministar za mobilnost, naziva novi P + R „suštinskom karikom u mobilnosti u novom stambenom i poslovnom okrugu u punoj evoluciji koju Cloche d’Or danas predstavlja“.\nLidie Polfer, gradonačelnica Luksemburga, oduševljena je što će „novi parking u okrugu Cloche d’Or – ispred novog luksemburškog stadiona – pomoći da se apsorbuje veliki deo saobraćaja u gradske kapije i da se olakša saobraćaj u centru grada zahvaljujući direktnoj povezanosti sa autobuskom i tramvajskom mrežom “.\nUkupni troškovi izgradnje su 74 miliona evra.\nPrevious articleZbog korone vazdušni putnički saobraćaj smanjen je za 65,9 odsto\nNext articleLuksemburg zemlja sa najviše zaštićenih prirodnih područja\nBrzo testiranje moglo bi da pruži nova rešenja širom Luksemburga\nNOVO – Večernji kus francuskog jezika za početnike\n239 novozaraženih koronavirusom još troje preminulo od posledica\nMinistarstvo zdravlja evidentiralo je 239 novih slučajeva od 11.560 testiranih u Luksemburgu. Za poslednja 24 sata zabeležena su tri nova smrtna slučaja od koronavirusa. Ukupan...\nTalentovani četrnaestogodišnji fudbaler Kenan Kočan važi za jednog od najboljih igrača u svojoj kategoriji u Luksemburgu. Rođen je 2007. godine u Luksemburgu a njegovi roditelji...\nGrčki ministar turizma pozvao je lidere EU da ubrzaju uvođenje potvrda o vakcinaciji koje bi ponovo omogućile masovna putovanja u inostranstvo. Grčka se bori...


Arhiva vesti 2012 - Results from #20\npetak, 22 jun 2012\nObuci su prisustvovali iz OKN Beograd: Domazet Goran, Vilotić Dejan, Orlić Nebojša, Đilas Marko i Damjanović Zoran.\nsreda, 20 jun 2012\nIPA 2011- PrePT Obuka za laboratorije za etaloniranje/ispitivanje\nUčesnici obuke su laboratorije i nacionalna akreditaciona tela iz regiona jugoistočne Evrope i Turske. Nosilac projekta PT aktivnosti i organizator obuke je Laboratorija za metrologiju i kvalitet (MIRS/FE-LMK), Elektrotehničkog fakulteta, Univerziteta u Ljubljani, institucija koja je ujedno nosilac primarnog nacionalnog etalona jedninice temperature i relativne vlažnosti u Sloveniji.\nU okviru projekta realizovaće se 11 PT aktivnosti i to u oblasti etaloniranja (masa - PT4, dužina - PT3, temperatura - PT1 i električne veličine - PT5), kao i u oblasti ispitivanja (kvalitet vina PT6, ispitivanje pijaće vode - PT2, kvalitet goriva - PT7, teški metali u zemljištu - PT8 i teški metali u hrani - PT9). PT10 iz oblasti ispitivanja pijaće vode i PT11 iz oblasti temperature pokrenuti su za akreditovane laboratorije iz Turske, koja je pridružena zemlja zemaljima jugoistočne Evrope na ovom projektu. Iz svake oblasti odabrane su pilot laboratorije koje će, u saradnji sa ekspertima izabranim iz nacionalnih ili referentnih laboratorija iz Slovenije, pružiti svu neophodnu pomoć na ekspertskom nivou u oblastima etaloniranja i ispitivanja.\nSlobodan Zelenika, rukovodilac Grupe za dužinu, dimenzione veličine i akustiku iz DMDM u oblasti dužine biće koordinator PT3 aktivnosti za odabrane laboratorije sa mernom mogućnošću etaloniranja seta planparalelnih mera. U oblasti mase, Grupa za masu i pritisak iz DMDM, učestvovaće u projektu PT4 dajući referentnu vrednost, jer jedina od zemalja učesnica u PT4 šemi ima objavljene merne mogućnosti, SMSs u BIPM, KCDB bazi. Predstavnik Grupe za masu i pritisak koji je bio u organizaciji projekta u delu mase je metrolog Boris Ramač. Grupa za termometriju iz DMDM, u oblasti termometrije, učestvovaće u PT1 u delu etalononiranja standardnih platinskih otpornih termometara metodom poređenja. Slavica Simić, rukovodilac Grupe za termometriju iz DMDM, paraleleno u sklopu projekta IPA2011 i iste glavne šeme, organizovaće i domaću PT šemu u kojoj će koordinirati sličnu aktivnost za već odabrane laboratorije sa mogućnošću etalononiranja otpornih termometara. Pored organizacije domaćeg poređenja u Srbiji na projektu IPA2011, biće organizovana i tri dodatna poređenja na nivou zemalja Hrvatske, Makedonije i Crne Gore u oblasti ispitivanja pijaćih voda.\nNacionalna akreditaciona tela iz regiona, među njima i ATS iz Srbije, takođe su uzela učešće u ovom projektu zbog velikog značaja i uloge projekta ispitivanja osposobljenosti akreditovanih laboratorija putem PT šema, kao jednog od načina potvrde kompetentnosti. Zahtevi koje nacionalna akreditaciona tela postavljaju pred svoje akreditovane organizacije su i obavezna učešća u odgovarajućim šemama ispitivanja osposobljenosti i međulaboratorijskim poređenjima, a sami rezultati ispitivanja osposobljenosti u tim šemama su značajan pokazatelj poverenja u kvalitet rezultata ispitivanja/etaloniranja koje obavljaju akreditovane organizacije. Predstavnik ATS, Ljiljana Markićević, načelnik Odeljenja za akreditaciju laboratorija ispred ATS takođe je uzela je učešće.\nPored predstavnika laboratorija iz DMDM, na prvom delu projekta IPA2011 uzeli su učešće predstavnici laboratorija iz Instituta Nikola Tesla, (PT5 - električne veličine), Zavoda za javno zdravlje - Leskovac (PT2 - pijaća voda), AlfaLaba Aleksandrovac (PT6 - ispitivanje vina), Jugoinspekta - Novi Sad (PT7 - ispitivanje goriva), EkoLaba Padinska Skela (PT8 - teški metali u zemljištu) i Instituta za javno zdravlje Vojvodine Novi Sad (PT9 - teški metali u hrani).\nU oktobru 2013. godine planiran je drugi deo obuke u okviru projekta IPA 2011, na kome će se prezentirati dobijeni rezultati u vezi aktivnosti u potvrđivanju osposobljenosti za poslove etaloniranja/ispitivanja u pomenutim oblastima.\n05 - 07. jun 2012. godine\n05. juni 2012.\nNa svečanom otvaranju Međunarodne konvencije o kvalitetu JUSK ICQ 2012, prilikom dodeljivanja nagrada za doprinos razvoju kvaliteta u Srbiji, „za poseban lični doprinos razvoju i širenju misije kvaliteta u Srbiji i unapređenju nacionalnog pokreta za kvalitet“ uručena je nagrada direktoru Direkcije za mere i dragocene metale, mr Vidi Živković. Ova nagrada predstavlja priznanje za višegodišnji trud i velike rezultate ostvarene u oblasti infrastrukture kvaliteta u Srbiji.\n06. juni 2012.\nTreća Specijalna Konferencija – Nacionalni metrološki sistem – stanje i budući razvoj u okviru Međunarodne konvencije o kvalitetu JUSK ICQ 2012, održana je 6. juna 2012. godine u Beogradu.\nKonferencijom su predsedavali mr Vida Živković, direktor Direkcije za mere i dragocene metale, (DMDM), Lucija Dujović, pomoćnik direktora Sektora za kontrolu i nadzor DMDM, Boris Laštro, pomoćnik direktora Sektora za razvoj metrologije i rukovodilac kvaliteta DMDM, Slavica Simić, rukovodilac Grupe za termometriju i zamenik rukovodioca kvaliteta DMDM i Bojana Bokić iz Centra za fotoniku, Instituta za fiziku u Beogradu.\nTreća Specijalna Konferencija je bila posvećena novinama u organizaciji DMDM, pojavi ovlašćenih tela za poslove overavanja merila, kao i pojedinim novim metodama etaloniranja i ispitivanja.\nUvodnu reč dala je mr Vida Živković, direktor DMDM, koja je pozdravila skup i najavila izlagače. Prvi rad "Integrisani sistem kvaliteta Direkcije za mere i dragocene metale" izložio je Boris Laštro, pomoćnik direktora Sektora za razvoj metrologije i rukovodilac kvaliteta DMDM. Prezentaciju "Ovlašćena tela za overavanje merila kao novina u metrološkom sistemu Republike Srbije" izložila je Lucija Dujović, pomoćnik direktora Sektora za kontrolu i nadzor DMDM. Izlaganje Nemanje Lučića iz Centra za fotoniku Instituta za fiziku u Beogradu, bilo je na temu: Kalibracija merila za ispitivanje optičkih komponenti i sistema u telekomunikacijama. Jovica Cvetković, metrolog iz Grupe za vreme frekvenciju i distribuciju vremena DMDM, govorio je o značaju i ulozi razvoja nove metode ispitivanja merila brzine vozila u saobraćaju. Međulaboratorijsko ispitivanje nivoa zvučnog pritiska prezentovao je Borislav Budisavljević, iz Instituta za ispitivanje materijala IMS.\nNakon prezentacija, vođena je diskusija u kojoj su učestvovali svi prisutni. Direkcija je primila čestitke na uspešnoj koordinaciji metrološkog sistema u Srbiji, kako u oblasti zakonske, tako i u oblasti naučne i industrijske metrologije.\n1875. godine osnovan je Međunarodni biro za tegove i mere. U prisustvu predstavnika 17 država osnivača Međunarodnog biroa za tegove i mere, 20. maja 1875. godine usvojena je „Metarska konvencija” kojom su metar i kilogram opšteprihvaćeni za međunarodne mere. Kneževina Srbija je 1879. godine pristupila „Metarskoj konvenciji”, a 16. avgusta 1891. godine, preuzela je od Međunarodnog biroa za tegove i mere prototip metra No30 i prototip kilograma No11.\n20. maj, Svetski dan metrologije, kojim se obeležava usvajanje „Metarske konvencije” kao početak međunarodne saradnje u oblasti metrologije, svake godine se proslavlja u više od 80 zemalja.\nOve godine, svoje posebno interesovanje za metrologiju iskazali su studenti Fakulteta organizacionih nauka iz Beograda. Sa velikim zadovoljstvom, u okviru obeležavanja Dana metrologije, Direkcija je ugostila profesore i studente treće godine FON-a.\nponedeljak, 07 maj 2012\nPredstavnici Direkcije za mere i dragocene metale (DMDM) na Konferenciji bili su mr Vida Živković, direktor Direkcije i Slobodan Zelenika, rukovodilac Grupe za dimenzione veličine i akustiku DMDM.\nPredstavnici Direkcije prezentovali su dva rada na konferenciji:\nU okviru sesije Dimensional and Optical Measurements\nV. Živković, S. Zelenika, G. Stefanović: Uncertainty evaluation for the gauge block calibration using the modified DMDM gauge block interferometer\ni u okviru sesije Legal Metrology\nM. Jelić, V. Živković: A national approach to the accreditation of bodies operating recurrent inspection of motor vehicles following European practice\nPrezentacije predstavnika DMDM bile su veoma zapažene na Konferenciji.\nDetaljan program Konferencije može sa naći na sajtu http://www.ac-metrology.com/CAFMET2012.\nčetvrtak, 15 mart 2012\nsreda, 01 februar 2012\nOpširnije na adresi.\npetak, 27 januar 2012\nNa Fakultetu tehničkih nauka u Novom Sadu, 25.januara 2012. godine, Informativni centar za poslovnu standardizaciju i sertifikaciju (BSC) organizovao je Konferenciju pod nazivom „Razvoj infrastrukture kvaliteta u metrologiji, standardizaciji, akreditaciji i sertifikaciji“. Konferencija je bila posvećena godišnjici osnivanja ovog Centra, a povodom ovog događaja izlaganja su imali: mr Joanna Gajdek, direktorka Austrijskog instituta za standardizaciju; mr Vida Živković, direktorka Direkcije za mere i dragocene metale; mr Ivan Krstić, direktor Instituta za standardizaciju Srbije; Dušanka Santovac, viši savetnik iz Akreditacionog tela Srbije; prof.dr Valentina Marinković, zamenica predsednika JUSKa; Marija Vujaković, direktorka BSC Centra; prof. dr Dragutin Stanivuković, direktor CETA CONSULTING; doc. Zoran Klaba, direktor IBA-ADA i dr Stevan Odri.\nCilj Konferencije je bio da okupi zajedno sve partnere u oblasti infrastrukture kvaliteta u našoj zemlji kako bi se razmenila mišljenja, iskustva, dali predlozi i sugestije korisne za unapređenje privrednog i društvenog razvoja. Konferencija je, kroz izlaganja, pokazala trenutno stanje u ovoj oblasti u našoj zemlji kao i koje su tendencije daljeg razvoja u oblastima kao što su metrologija, standardizacija, akreditacija i sertifikacija.\nU organizaciji Akreditacionog tela Srbije (ATS) tradicionalno je organizovan u Međunarodnom kongresnom „Centru Sava“, 25. januara 2012. godine, seminar pod nazivom „ATS u Evropi i svetu – priznavanje sistema akreditacije“ namenjen akreditovanim telima za ocenjivanje usaglašenosti (TOU).\nCilj ovogodišnjeg seminara je bio upoznavanje predstavnika akreditovanih TOU sa većim brojem tema iz oblasti tehničkih zahteva značajnih za njihov rad na planu ocenjivanja usaglašenosti i akreditacije, kao i sa novim podzakonskim aktima Ministarstva ekonomije i regionalnog razvoja (MERR) koji su usaglašeni sa evropskom regulativom.\nUsklađivanje tehničkih propisa Republike Srbije sa propisima Evropske unije – najnovije aktivnosti MERR-a – mr Jelena Popović, pomoćnik ministra, MERR\nMesto akreditacije u tehničkim propisima Republike Srbije – mr Natalija Jovičić Zarić i Biljana Tomić, ATS\nPredstavljanje regionalnog IPA 2011 projekta „Infrastruktura kvaliteta u zemljama zapadnog Balkana i Turskoj“ – David Norris, vođa regionalnog IPA projekta\nPredstavljanje projekta „Strategija razvoja infrastrukture kvaliteta“ GIZ/ACCESS – Helmut Mairhofer, GIZ\nSistem akreditacije u Republici Srbiji - aktuelnosti – dr Dejan Krnjaić, direktor ATS-a\nIskustva Direkcije u radu ovlašćenih tela za obavljanje poslova overavanja merila – Lucija Dujović, pomoćnik direktora i Vida Živković, direktor Direkcije za mere i dragocene metale\nDosadašnja iskustva u akreditaciji kontrolnih tela za overavanje merila - Ljubica Živanić, ATS\nPravilnik o opštim i posebnim uslovima higijene hrane u bilo kojoj fazi proizvodnje, prerade i prometa – prof. dr Vera Katić\nDosadašnja iskustva u akreditaciji laboratorija u skladu sa zahtevima pomenutog Pravilnika – dr Bratislav Milošević, ATS\nPravilnik o bezbednosti liftova – Nikola Mirković, MERR\nIskustva ATS-a u oblasti akreditacije liftova – Ljubica Živanić, ATS\nSlabe i jake strane tela za ocenjivanje usaglašenosti – mr Natalija Jovičić Zarić, ATS\nDetaljnije na sajtu ATS-a


KOLENIJA Milorada KRUŠIĆ - Umrli.me\n06.09.1934. - 28.09.2014.\nOŽALOŠĆENI: suprug MILORAD, brat STOJAN, sestra IKONIJA, đeveri LJUBO i NOVO, zaova CVIJETA, bratanići, bratanične, sestrići, sestrične, zaovići, zaovične, snahe, jetrve i ostala rodbina KRUŠIĆ i ŠIPČIĆ.


"Zmajevi" prvo dočekuju Jermene | MONDOBA\nRaspored utakmica BiH u kvalifikacijama za Evropsko prvenstvo 2020.html\n24. October, 00:05\n"Zmajevi" prvo dočekuju Jermene 0 Podijeli Podijeli na facebook Podijeli na twitter Podijeli na viber Pošalji na mail\nFudbal 02.12.2018. / 22:33 22:34\nAutor mondo.ba 02.12.2018. / 22:33 22:34\nReprezentacija Bosne i Hercegovine prvi meč kvalifikacija za Evropsko prvenstvo 2020. godine igraće protiv Jermenije\n"Zmajevi" će Jermeme ugostiti 23. marta sljedeće godine, a posljednji duel će imati u Luksemburgu u novembru.\nVažno je napomenuti da ukoliko BiH i Finska ne budu na jednoj od tih pozicija, dobiće drugu šansu za plasman na Euro kroz baraž koji su izborili odličnim nastupima u Ligi nacija.


Ekipa Live to Win postala je deo novog AS Monaco Gambit partnerstva - Telegraf.rs\n12/02/21 | 13:51\nEkipa Live to Win postala je deo novog AS Monaco Gambit partnerstva\nGambit želi da osvoji tron CIS Dota 2 regije potpisivanjem ekipe koja se takmiči u vrhu gornje regionalne divizije.\nSa novim poslovnim partnerima stižu i novi ciljeva, a Gambit definitivno želi da se nađe na prvom ovogodišnjem Mejdžoru i The International-u. Nekoliko dana pošto su sklopili dogovor sa francuskim fudbalskim klubom AS Monako, igrači koji su bili u Gambit timu su premešteni u rezervni tim, a organizacija je potpisala skoro kompletan Live to Win sastav koji predvodi mladi ali iskusan kapiten SoNNeikO.\nGambitu se nije priključio midlejner Rostislav ''fn'' Lozovoi jer je organizacija uspela da ugrabi jednog od retkih slobodnih agenata iz ovog regiona, i bivšeg člana Virtus.pro sastava Vladimira ''No[o]ne'' Minenka. Ako ekipa zadrži dobru hemiju i ako uspeju da se brzo uklope u novu organizaciju i blago izmenjeni sastav, Gambit se možda može takmičiti sa Virtus.pro i NaVi timovima koji dominiraju CIS regijom.\nGambit se trenutno bori za treću poziciju u gornjoj diviziji regionalne lige, koja vodi u Wild Card fazu, a glavni konkurent za ovo mesto im je Team Spirit. Nema sumnje da je ekipa sastavljena od talentovanih igrača a dolazak None-a na probu je najverovatnije potez koji može tim da uzdigne na vrh regiona i sveta ako sve bude išlo po planu. Pravi test počinje 14. februara kada se ekipa sastaje sa neporaženim timom NaVi-ja.


Intervju NJ. E. Alona Fišer Kam: Jevreji se osećaju sigurno u Srbiji\n► Intervju NJ. E. Alona Fišer Kam: Jevreji se osećaju sigurno u Srbiji\nAmbasadorka Izraela u Srbiji NJ. E. Alona Fišer Kam u razgovoru s novinarkama Novog magazina Ivanom Pejčić i Marijom Kojčić govori o položaju jevrejske zajednice u Srbiji, o novom talasu antisemitizma i anticionizma u Evropi, nestabilnom Bliskom istoku i mogućnostima formiranja vlade nacionalnog jedinstva u Izraelu\nJevreji se od 15. veka nalaze na ovim prostorima. Nažalost, u Holokaustu je ubijeno skoro 90 odsto jevrejskog stanovništva sa ovog prostora. U Srbiji se danas Jevreji osećaju sigurno, za razliku od drugih zemalja. Iako je bilo pojedinačnih slučajeva, ovo društvo generalno nema antisemitske karakteristike. Vlada Srbije je dosta uradila poslednjih godina kada je reč o komemoraciji žrtava Holokausta, sećanju, restituciji, očuvanju logora Staro sajmište, kao i otvaranju sinagoge u Subotici. Mislim da su Srbija i državljani Srbije uvek bili tolerantni po pitanju njihovih sugrađana Jevreja, kaže za Novi magazin ambasadorka Izraela u Srbiji Alona Fišer Kam, ocenjujući položaj jevrejske zajednice u Srbiji.\n*Kako se prema vašem mišljenju zasad sprovodi Zakon o restituciji?\nOve godine obeležavamo desetogodišnjicu Terezinske deklaracije. Prema Terezinskoj deklaraciji, na desetine zemalja u Evropi na sebe je preuzelo odgovornost da Jevrejima vrate njihovu imovinu. Nažalost, jedina zemlja koja učestvuje u ovome i koja je ispunjavala svoje obaveze jeste Srbija. A to je nešto što mi nećemo zaboraviti. Srbija je bila jedina zemlja koja je usvojila Zakon o restituciji i koja ga, što nije manje važno, primenjuje. Za Izrael i Jevreje je veoma važno da se Zakon uspešno primenjuje jer bismo hteli da Srbija drugim zemljama služi kao model. Želimo da i druge zemlje slede Srbiju kad vide uspešnu primenu ovog zakona.\n*Doskoro se verovalo da je Nemačka naučila lekciju iz istorije, ali to demantuju događaji kao što je nedavni napad na sinagogu na praznik Jom Kipur u Haleu. Da li je Izrael naučio svoju lekciju iz istorije da ne dozvoli da se nad Jevrejima ponovo dogode zločini?\nNažalost, Nemačka je samo jedan primer, ne razlikuje se mnogo od mnogih drugih evropskih zemalja. Nemačka je samo simbol onoga što se dogodilo u prošlosti, ali isti fenomen viđamo u mnogim zemljama. Antisemitizam danas ima mnogo oblika. Ne tiče se samo ubijanja Jevreja ili nasilja nad Jevrejima i njihovom imovinom i grobovima. To je jedan aspekt, drugi su, naravno, verbalni napadi i huškanje protiv Jevreja na društvenim medijima. To je nešto što nas brine, kao i drugi oblici antisemitizma, uključujući anticionizam – napadanje jevrejske države zato što je jevrejska država.\nU svim zemljama primećujemo različite oblike antisemitizma, neki od njih su veoma nasilni, drugi su latentniji, ali su evidentni. Izrael je zbog toga veoma zabrinut. Smatram da su antisemitizam i odnos prema Jevrejima u mnogim zemljama zapravo indikator da li je društvo zdravo ili ne. Gde god ima antisemitskih činova, to ukazuje da je nešto krenulo naopako sa demokratskim vrednostima i tolerancijom.\nTo treba prvenstveno da brine evropska društva, a ne samo Izrael. Ona treba da postave pitanja kako da se tome stane na put, a ne mi. Odgovor bi verovatno zvučao prilično banalno, ali ga iz nekog razloga nema u mnogim zemljama. Prvo, to je obrazovanje mladih generacija. Antisemitizam potiče delimično od neznanja, odnosno ljudi zaboravljaju svoju prošlost jer žele da je zaborave. Drugi aspekt bi bio donošenje zakona. Zakoni su veoma komplikovani kada je reč o društvenim medijima, ali je to oblik antisemitizma koji nas brine. U svakom slučaju, ne sme da postoji bilo kakva vrsta tolerancije u slučaju antisemitizma, a instrumenti u borbi protiv toga upravo su obrazovanje i zakon.\n*Očekuje li Izrael da Srbija prizna Jerusalim kao glavni grad?\nMogu samo da kažem da se nadam da će srpska vlada promeniti stav po pitanju Jerusalima. To je, naravno, pitanje za Vladu Srbije. Politički odnosi Srbije i Izraela su odlični. Naša poruka ne samo Srbiji nego i drugim zemljama jeste da ti odlični odnosi treba da se reflektuju i kroz konkretne postupke, a jedan od njih je i priznavanje Jerusalima kao glavnog grada. Naravno, nadam se će i Srbija u jednom trenutku to uraditi, ali u međuvremenu nastavljamo da razvijamo odlične odnose. To svakako nije pitanje koje definiše naše odnose.\n*Planirate li da priznate Kosovo?\nIzrael ne priznaje Kosovo.\n*Kako nove optužbe na račun Netanjahua utiču na mogućnost, odnosno nemogućnost formiranja vlade u Izraelu?\nMogućnost podizanja optužnice protiv Netanjahua postojala je pre nekoliko meseci, pre nego što su održani drugi parlamentarni izbori. Naime, pitanja o kojima se odlučuje u Izraelu od ključnog su značaja za naš identitet i našu budućnost. Imajući to u vidu, ne bi bilo ispravno pretpostaviti da se na izborima odlučuje u odnosu na pojedinu ličnost. Pored toga, dvojica kandidata za budućeg premijera Izraela Benjamin Netanjahu i Beni Ganc nisu uspeli da formiraju vladu u odnosu na trenutni sastav izraelskog parlamenta Kneseta ni pre odluke o podizanju optužnice.\nNiko u Izraelu, ni političari ni javnost, ne bi voleo održavanje parlamentarnih izbora po treći put. Ipak, moraćemo da sačekamo i vidimo koju će odluku doneti Netanjahu, kao i da li će neki drugi član Kneseta uspeti da formira vladu tokom dodatnog, zakonski predviđenog roka za to. Uveravam vas da su demokratske institucije u Izraelu jake i da će efikasno rešiti situaciju u kojoj smo se našli.\n*Bliski istok je trenutno veoma nestabilan. Imamo rat u Jemenu, demonstracije u Iranu, političku nestabilnost u Libanu, a u Izraelu je nedavno bilo napada iz Sirije i iz pojasa Gaze. Kako će Izrael odgovoriti na ovu vrstu bezbednosnih pretnji?\nSlažem se da je situacija sada na Bliskom istoku veoma osetljiva i delikatna. Prošle nedelje je milion izraelskih civila bilo u skloništu dva i po dana jer je na Izrael palo oko 400 raketa. Do ovog napada je došlo nakon što je Izrael napao teroristu, koji je bio “tempirana bomba”, što znači da on nije samo bio odgovoran za prethodne napade na Izrael već je planirao nove. Zato ga je Izrael, braneći se, napao, a kao odgovor na to dobili smo oko 400 raketa koje su pale na naše gradove, uključujući Tel Aviv, Aškelon, Ašdod, dakle, sve velike gradove u centralnom i južnom delu zemlje. To nije ništa novo.\nHamas konstantno napada Izrael više od jedne decenije, odnosno od 2007. Drugim rečima, to znači da su roditelji koji svoju decu danas odvode u skloništa i sami bili deca pre 12 godina. Imamo generacije i generacije koje odrastaju u konfliktima i pod konstantnim napadima. Ovo je, naravno, za nas nepodnošljiva situacija. Istovremeno, imamo napade sa severa – iz Sirije nakon dugog perioda relativnog mira. Kada je reč o napadima iz Sirije, mogu da kažem da je za njih odgovoran Iran. Iran koristi višegodišnji rat u Siriji ne samo da rasporedi oružje, rakete u Siriji već i da raspoređuje sopstvene vojnike i teroriste. To je nešto što Izrael ne može da toleriše jer, kao što znate, nema granice između Irana i Izraela. Iran koristi proksi ratovanje za napade na Izrael. Ta vrsta ratovanja koristi se i u slučaju Hezbolaha u Libanu za organizovane napade na Izrael.\nTakođe, Iran intenzivno radi na obezbeđivanju oružja i novca za Hamas i Islamski džihad, koji su odgovorni za nedavni napad na jugu Izraela. Može se uočiti da je iranska strategija da koristi proksi rat, odnosno “izaslanike” za napade na Izrael, ali i rat u Siriji da napada direktno Izrael. U ovom slučaju Izrael je poslao Iranu veoma jasnu poruku – ovo je nešto što nećemo tolerisati. I zato je Izrael u odgovoru na tu vrstu pretnje nedavno napao iranske mete u Siriji. Mi ne želimo da dovedemo do eskalacije situacije. Naprotiv, želimo da pošaljemo jasnu poruku Iranu da prestane s napadima na Izrael.\nNismo u političkom sukobu sa Iranom. Režim u Teheranu je taj koji gaji toliku mržnju prema Izraelu samo zato što smo jevrejska država usred Bliskog istoka. Oni pokušavaju da izvoze svoju radikalnu ideologiju na Bliski istok, a Izrael vide kao neku vrstu prepreke ka realizaciji te ideje. Istovremeno, to je i pokušaj odvraćanja pažnje s njihovih unutrašnjih pitanja. U Iranu je politička situacija trenutno osetljiva, u nju se Izrael ne meša, ali iranski lideri moraju da slušaju šta im narod govori, a poruka je da im je neophodna sloboda, demokratija i bolji životni standard. Iranci očigledno ne žele da se njihov novac troši na druge konflikte na Bliskom istoku, za Sirijce, za Libance, za Palestince.\nNa Bliskom istoku je sve na neki način povezano. Nadam se da ćemo nakon poruke koja je poslata Irancima moći da povratimo mir na Bliskom istoku. Nažalost, bez mogućnosti da se postigne mirovni sporazum s Palestincima, ali da se bar povrati mir i okonča trenutna kriza.\n*Mislite li da je Iran razumeo poruku?\n*Koje su opcije Izraela, ako nije shvatio poruku?\nSve ovo treba shvatati u kontekstu pritiska na Iran kako bi promenio svoje ponašanje. Od lidera Irana se traži da promeni dosadašnju politiku. Izrael ne želi sukob sa Iranom, ali će u svakom slučaju braniti svoj narod. Poruka Iranu jeste da Izrael neće da stoji mirno po strani ako Iran napada Izrael, bilo direktno, kao što je bio slučaj sa teritorije Sirije, ili putem terorizma, ili preko “izaslanika” kao što su Hezbolah, Hamas ili Islamski džihad. Imajući u vidu da je trenutna situacija na jugu mirna i da nije bilo eskalacije na severu, mislim da je Iran možda shvatio poruku.\n*Šta je tajna ekonomskog uspeha Izraela, uprkos sukobima u samoj zemlji, a i oko nje?\nNema tu tajne. Izrael je od samog početka shvatio ne samo šta su njegovi aduti već i šta su njegove slabosti. Zato je razvio tip ekonomije koji je veoma fokusiran i koji ne troši mnogo vremena, novca i energije. Aduti izraelskog društva su svakako preduzetnički duh i istrajnost. Takođe, prepoznali smo i važnost ljudskih resursa. Pošto nemamo prirodne resurse, jedini na koje možemo da računamo jesu ljudski.\nZajednička istorija i strast\n*Ovde ste već nekoliko godina. Možete li da uporedite naša dva naroda? Ima li među njima neke sličnosti?\nAko bih tu sličnost izrazila jednom rečju, rekla bih da je to strast. Nikada nisam videla tako strasne narode kao što su Srbi i Izraelci... Svakako da postoji sličnost i po pitanju mentaliteta, ali i emocije koje nas ujedinjuju. Tu je i naša zajednička istorija, Holokaust, kao i podrška koju smo dobijali od Srbije dugi niz godina u borbi da stvorimo sopstvenu domovinu. Naravno, tu su i interesi – ekonomski, politički, kulturološki – koji nas ujedinjuju. Mislim da je u odnosima Srbije i Izraela emocionalni deo izuzetno važan, kao i žudnja za kombinovanjem tradicije i inovacije. Zajednička nam je i velika naklonjenost porodici. Kada sretnem izraelske turiste u Srbiji, obično kažu da se osećaju kao kod kuće, a to sve objašnjava.\nAlona Fišer Kam /\nekonomski uspeh /\nNJ. E. Alona Fišer Kam\n28.11.2019, 15:54h Нинослав Preporuči (3)\nЛепа, паметна и вредна жена, велики пријатељ Србије.


Stečajni upravnik DOO Zastava kamioni objavio je poziv za dostavljanje ponuda za usluge procene likvidacione vrednosti imovine, kao i procene vrednosti stečajnog dužnika kao pravnog lica.\nZa potrebe utvrđivanja vrednosti u postupku prodaje procenitelj treba da izvrši procenu celishodnosti prodaje stečajnog dužnika kao pravnog lica u odnosu na prodaju imovine pojedinačno, objavila je Agencija za licenciranje stečajnih upravnika.\nPonude za procenitelje mogu se predati najkasnije do 12. marta 2020.\nPodsetimo, privredni sud u Kragujevcu otvorio je 2018. godine stečaj preduzeća Zastava kamioni zbog blokade računa od oko 3,3 milijarde dinara.\nStečaj kragujevačke fabrike privrednih vozila predložilo je Ministarstvo privrede zbog trajnije nesposobnosti plaćanja, a sud je utvrdio da blokada računa traje od 18. septembra 2015. godine.\nZastava kamioni su 100% u vlasništvu preduzeća Zastava vozila, koje je u stečaju od maju 2017. godine.


Republika / OVO JE ISTINA: Toni Cetinsku objavio novu pesmu!\nOVO JE ISTINA: Toni Cetinsku objavio novu pesmu!\nčetvrtak, 2. 4. 2020.| 14:55\n"Ovo je istina" pesma Miroslava Rusa u izvedbi Tonyja Cetinskog i Jure Brkljače, koju su snimili u izolaciji svojih domova, na emotivan način prenosi jednostavnu i svima razumljivu poruku.\nOvde nema skrivanja, nema čitanja između redova, a Miroslav Rus poznat je po tekstovima u kojima istinu ogoli do srži.\n'Ovo je moj odgovor na hiljadu "zašto" koje slušam od ljudi sve ove dane i koje i sam izgovaram. Ova pesmu je trenutak poniranja u samog sebe, u svemu ovome što nas je snašlo i u moru vremena koje mi se ukazalo u dugim danima izolacije. Svi tražimo razloge, tražimo izvor, tražimo istinu. Za mene je ovo istina!', poručio je ovom prigodom Miroslav Rus.\nRus, Tony i Jure, uz pomoć svojih saradnika Zvonimira Domazeta koji je bio zadužen za aranžman i Hrvoja Banića koji je odradio video izdanje, pesmu su istovremeno realizirali iz svojih domova u četiri grada.\nEfektnu video priču, koja jednostavno dočarava osnovu poruku i emociju, možete pogledati na Jutjubu.\nUpravo poruku kao najvažnije ističe i Tony Cetinski, 'Ponosan sam i sretan što su se Jurin i moj glas fino stopili i što smo se dotakli ključnih misli današnjice kroz pero Miroslava Rusa. Ova pjesma je veća od nas samih, jer je dokaz ovog vremena i za sva vremena. Ona ostaje i kad nas više ne bude. Spot je rađen sa malo dubljom porukom za one koji ju vide vrlo direktno i pomalo provokativno.\n"Priroda pamti , priroda vraća, Ko to ne ceni, taj skupo plaća!", poručio je ovom prigodom Tony.\nSličnog razmišljanja kao Tony, je i Jure Brkljača, 'Pesma govori o tome da se sve, što se događa, događa s razlogom i da u svemu lošem uvijek postoji nešto dobro. Rus, Tony i ja, sve smo radili preko mobitela iz izolacije u svojim kućama i tako je nastala pjesma. Okidač je bila trenutna situacija i ovom pjesmom htjeli smo ljudima dati malo motivacije, kao što pjesma govori 'ljudi se bude'.'\nOvaj tekst završiti ćemo refrenom pjesme, koji govori više od svega,\nIma nešto dobro u lošem\nNa ovom svijetu nisi sam\nIma još ljudi život se budi\nDolazi svijetlo,to dobro znam...\nAutor gazbe: Miroslav Rus\nTonski snimatelj: Zvonimir Domazet/Tony Cetinski/Marino Brkljača\nVideo spot: Hrvoje Banić i Hit Produkcija\nLINKOVI ZA PREUZIMANJE PESME "OVO JE ISTINA" TONY CETINSKI & JURE BRKLJAČA:\nMp3 - http://download.hitrecords.hr/index.php/s/RqBm5kdHM2DT9AB\nWave - http://download.hitrecords.hr/index.php/s/krdAZWzq95zQHXz\nLINKOVI ZA PREUZIMANJE VIDEO NAJAVA PJESME:\nMiroslav Rus - http://download.hitrecords.hr/index.php/s/qt8zRGWTTFBfDxr\nTony Cetinski - http://download.hitrecords.hr/index.php/s/jxgLR3Zt9ppZBjY\nJure Brkljača - http://download.hitrecords.hr/index.php/s/kaqQa7Kxy3K8FkJ\nEstrada Pevač Zabava Poznate ličnosti Toni Cetinski Nova pesma Koronavirus\nSnimio je duet sa Vesnom Zmijanac, a potom nestao: Nekada veoma popularan pevač, danas je potpuno neprepoznatljiv!\nSve puca od skupoće i kristala: Draganin miljenik snimio prve kadrove za novi spot!\nIvan Milinković, pevač "Legendi" prešao u glumce: Osvestio sam neke nove životne sfere!\n- subota, 30. 5. 2020. u 22:42 0\nDobro se udala!\nImate to u kući, a nikada niste ni pomislili da skida kilograme: Zorana otkrila kako je zaista smršala 20 kilograma!\n- subota, 30. 5. 2020. u 21:47 0\nZorana Pavić otkrila je da je nedavno izgubila 19 kilograma.\nNe laži narod: Zorannah na udaru, svi ubeđeni da je ovako prevarila sve!\n- subota, 30. 5. 2020. u 19:29 0\nBurne reakcije na Instagramu!\nPanika: Takmičari potrčali u pomoć, učesnica "Parova" se samo srušila u dvorištu!\n- subota, 30. 5. 2020. u 18:40 0\nAlberto zamalo da joj da veštačko disanje!\nSvi znate seriju "Policajac sa Petlovog brda", a da li znate da se nije snimala na toj destinaciji!\n- subota, 30. 5. 2020. u 17:25 0\nBoška Simića u "Policajcu sa Petlovog brda" igrao je čuveni Ljubiša Samardžić, a ono što i danas malo ko zna jeste da serija nije...\nOna je pristojna devojka: Dejan Nestorović u jutarnjem programu branio Tijanu Ajfon, evo šta on misli da se dogodilo na Drini!\nStarleta Tijana Ajfon pre dva dana uhapšena je u Bijeljini gde je trebala da zaradi 8.000 evra za...\nStarleta Tijana Maksimović, poznatija kao Tijana Ajfon, pre nekoliko dana dospela je u centar...


SzS traži postupanje nadležnih prema žalbi zastupnika uhapšene Jovane Popović | Autonomija\n"Pritvorena je u Zabeli, među licima okrivljenim i osuđenim za izvršenje najtežih krivičnih dela"\n„Popović je bila u Crnoj Gori pre donošenja Naredbe Vlade Srbije koja reguliše samoizolaciju. Nadležni organi nisu mogli propisati mere samoizolacije retroaktivno i pre nego što su one ustanovljene naredbom Ministra zdravlja Srbije. Ona je pritvorena u Zabeli, među licima okrivljenim i osuđenim za izvršenje najtežih krivičnih dela“, navodi se u saopštenju SzS.\n„Zapisnik i Rešenje su u potpunosti ‘blanko’ bez zakonom propisane sadržine, te bez pečata i potpisa ovlašćenog lica koje je akt donelo. Danas ističe dve nedelje od povratka Jovane Popović u Srbiju i njeno neosnovano držanje u pritvoru, uz navedene nedostatke, nije kršenje samo njenih građanskih i procesnih prava već i potencijalno ugrožavanje njenog zdravlja„, dodaje SzS.\nPočetkom godine objavila je pesmu „Bagra“ uz podršku udruženja građana „Novi optimizam“ u kojoj kritikuje aktuelnu vlast, a tu numeru je izvela i na skupu opozicije povodom proglašenja bojkota ovogodišnjih izbora.


Ineresuje me povratna avionska karta Beograd Tenerife za avgust mesec 2018\nPovratna avionska karta Beograd Tenerife iznosi 469 eura sa svim uključenim taksama. Let je sa presedanjem u Moskvi, a avio kompanija je Aeroflot.\nDa pogledate ponudu kliknite na Beograd Tenerife


Kemal Kurspahić: Miloradov američki piknik | Tacno.net\nAutor 31.10.2011. u 07:32\n“Opšti utisak neposredno nakon posjete Milorada Dodika, predsjednika RS, Vašingtonu jeste snaga i odlučnost Dodika da zastupa interese RS na efektivan način koji nije nužno i u svakom trenutku u harmoniji sa stavovima Stejt departmenta, ali koji izaziva poštovanje i najozbiljnije uzimanje u razmatranje njegovog mišljenja”.\nZaključak u naslovu o “velikom poštovanju” list izvlači iz izjava ličnosti bez značajnije funkcije u američkom državnom aparatu a usputna opaska kako način na koji Dodik zastupa interese svog entiteta “nije nužno i u svakom trenutku u harmoniji sa stavovima Stejt departmenta” krajnje je neadekvatan način da se prikrije dubok suštinski nesporazum: Dodik je, naime, u zvaničnom Vašingtonu saslušan na nivou pomoćnika zamjenika državnog sekretara. Taj nivo prijema u dubokom je kontrastu s novinskim izvještajem o velikom poštovanju. Ali, u našoj javnosti “svaka igra i svaka dobija” pa tako najčešće nema ozbiljnog propitivanja vjerodostojnosti izvještaja sračunatog da se diplomatski debakl predstavi kao diplomatski uspjeh.\nO tome sam nešto već pisao u ovoj kolumni 6. juna 2008. godine povodom sličnog pokušaja da se u javnosti prikaže uspjelom posjeta tadašnjeg bošnjačkog člana Predsjedništva BiH Harisa Silajdžića Vašingtonu: Mediji su tada “pošto kupili-po to prodali” saopštenje iz njegovog kabinjeta u kojem se, pored ostalog, tvrdilo kako je “na sastanku s američkim privrednicima preporučenim od strane Svjetske banke” Silajdžić upoznat sa namjerom ulaganja u sektor kontrole hrane u Bosni i Hercegovini. Ta rečenica – a i mnogo toga u tom izvještaju – prosto je vapila za najelementarnijim novinarskim skepticizmom ili odgovornošću prema činjenicama. Zahtijevala je da se postave bar najočitija pitanja: koje je to kompanije – ili bar iz kojih oblasti biznisa – Svjetska banka preporučila za vašingtonski sastanak sa Silajdžićem; koje su kompanije i na kojem nivou odlučivanja bile prisutne; šta o investicionoj klimi i vlastitim investicionim namjerama kažu američki biznismeni …\nOvaj autor je u prvom pokušaju provjere pravovjernosti tog saopštenja iz Svjetske banke dobio nedvosmislen odgovor: “Od nas se nije tražilo niti smo dali bilo kakav doprinos organizaciji posjete predsjednika Silajdžića Sjedinjenim Državama”.\nTako nekako stoji stvar i sa navodnim “velikim poštovanjem” predsjednika Republike Srpske u Sjedinjenim Državama: ne treba potcjenjivati ni podršku koju on dobija među uvaženim predstavnicima srpske akademske i poslovne zajednice i srpskom dijasporom u Americi ali ne treba potcjenjivati ni javnost i vjerovati kako ona ne može sama zaključiti kako stoji s tim poštovanjem tamo gdje je ono jedino važno kad je riječ o odnosima bilo koje države ili entiteta sa Sjedinjenim Državama.\nPreuzeto s portala Radio Slobodna Evropa


Memorijalni turnir Aleksandar Sale Marković | InfoKG - Gradski portal - Kragujevac - Najnovije vesti\n14:45 | Subota, 09 11 2019\nKragujevačka udruženja i sportski klubovi osoba sa invaliditetom organizuju i ove godine Memorijalni turnir Aleksandar Sale Marković, sutra od 10 sati u hali Park, posvećen sećanju na mladog Kragujevčanina koji je iznenada preminuo prošle godine.\nNa turniru će biti održana takmičenja u dizanju tegova, pikadu, šahu i boćanju, a u pauzama će biti organizovan kraći kulturno umetnički program KUD-a Lepenica.\nOkupiće se Aleksandrovi prijatelji, porodica i kolege iz udruženja i sportskih klubova OSI. I ovoga puta doći će i Aleksadrovi prijatelji iz različitih delova Srbije, ali i Crne Gore, Bosne i Hercegovine i Republike Srpske.\nOrganizatori žele da turnir postane tradicionalan i da Aleksandrov lik kroz ovakva okupljanja i druženja ostane upamćen.\nOdržan Memorijalni turnir “Aleksandar Sale Marković“, prikupljan novac za Mlađanovo lečenje 15:00\nMemorijalni turnir "Aleksandr Sale Marković": Prikupljanje novca za lečenje mladog fudbalera Mlađana Jovičinca 13:30


STANOJEVIĆ PRED NOVI PAZAR: Disciplinovana ekipa, ftantastične tranzicije, izuzetno opasan protivnik! | Novosti.RS\nCrno-beli sutra do 16.30 sati u Humskoj dočekuju Pazarce.\n"Svi su zdravi, Filip Stevanović se polako vraća, počeo je da trenira. U najjačem sastavu dočekujemo vrlo važnu utakmicu", rekao je Stanojević na video konferenciji za medije.\nCrno-beli su u prvom meču u sezoni izgubili od Novog Pazara 3:2, kada je trener bio Savo Milošević.\n"Izuzetno su disciplinovna ekipa. Igraju brzo po bokovima, fantastične tranzicije. U gostima mogu da budu izuzetno opasni. Oprezni smo, iako igramo kod kuće i favoriti smo. Ozbiljno smo se spremali i znamo odakle nam preti opasnost", rekao je Stanojević.\nFK Partizan fudbal Sport FK Novi Pazar Aleksandar Stanojević


IZLOŽBA "VENTIL" U PAROBRODU: Fotografije Predraga Mitića\n27. 01. 2022. u 15:56\nIzbor od šezdesetak fotografija Predraga Mitića, dugogodišnjeg foto-reportera i urednika fotografije u "Novostima," biće predstavljen sutra u 19 časova u Ustanovi kulture "Parobrod".\nPored foto-reportera, novinara i urednika, izložba koja nosi naziv "Ventil" obuhvata fotografije na kojima su i lica političara, glumaca i drugih umetnika.\nCelokupna postavka, koja će pred publikom u "Parobrodu" biti izložena deset dana, naći će se tokom ove godine i među koricama foto-monografije, otkriva autor.\nBeograd vesti Izložba Parobrod Predrag Mitić\nDRAMA NA ADI CIGANLIJI: Hitna pomoć dvadeset minuta oživljavala devojku\nEKIPA Hitne pomoći je danas intervenisala na Adi Ciganliji i nakon dvadesetominutnog oživljavanja spasila život jednoj devojci.\nPOGINUO ELEKTRIČAR: Pao sa bandere, bio je angažovan privatno, Hitna pomoć samo konstatovala smrt\nU DOBROPOLJSKOJ ulici na Savskom vencu juče oko 16.30 šezdesetogodišnji električar pao je sa bandere i poginuo.\n28. 06. 2022. u 06:39\nMAJSTOR NESTAO SA 6.450 EVRA: Postavio skelu za fasadu, uzeo kaparu i - otišao\nPREDUZETNIK sa kojim su stanari zgrade u Ulici Jovana Ševića 12 u naselju Padinska skela sklopili dogovor o kompletnoj rekonstrukciji fasade polovinom maja, nestao je bez traga i glasa, pošto su mu dali 6.450 evra!\n28. 06. 2022. u 10:27\nSEKTA, LJUBITELJI ŽIVOTINJA, ILI NEKO TREĆI? Misterija naselja Medaković - ko okolo baca pileće glave i nogice\n28. 06. 2022. u 00:36\nNA LIDO OD DRUGOG JULA: Popularna plaža građanima na raspolaganju do 1. septembra\nSezona kupanja na zemunskom Lidu biće otvorena 2. jula, a građanima će plaža biti na raspolaganju do 1. septembra svakoga dana od 9 do 19 sati.\n27. 06. 2022. u 18:13\nNADVOŽNJAK PRESVUČEN ASFALTOM: Vrednost projekta u Batajnici 753,4 miliona\nRADOVI na nadvožnjaku preko brze pruge Beograd - Novi Sad u Batajnici ušli su u završnu fazu, a postavljeni su i prvi slojevi asfaltne podloge.\n28. 06. 2022. u 09:23\n13:51 "TO NIKO NE ŽELI DA GLEDA": Nik Kirojs besan, žestoko iskritikovao Vimbldon\nAUSTRALIJSKI teniser Nik Kirojs koji u utorak igra svoj prvi meč u ovogodišnjen izdanju Vimbldona protiv mladog britanca Pola DŽada iskritikovao je turnir pred svoj ovosezonski debi na Otvorenom prvenstvu Engleske.\n13:47 NAROD SE ŽALI NA ŠOLAKOV KABLOVSKI OPERATER: SBB reklamira sadržaje koje više nema u ponudi (FOTO)\nKORISNICI SBB kablovskog operatera su se žalili na reklamne flajere Junajted grupe, jer su na njima prikazane utakmice engleske Premijer lige i reprezentacije Srbije, koje mediji ovog operatera više ne prenose.\n13:45 KOSOVSKI ISPIT: Konačno sam rešenje razaznao u replici Obilića, koju dotad stoput pročitah ili čuh s ekrana\n13:40 MAKRON MOLIO PUTINA: Napet telefonski razgovor četiri dana pre rata: "Zelenski vas laže, ljude su spaljivali"\n13:35 RUKOMETAŠI SRBIJE U TREĆEM ŠEŠIRU: Poznat datum žreba za Svetsko prvenstvo\nRUKOMETAŠI Srbije nalaze se u trećem šesiru uoči žreba za Svetsko prvenstvo, koje će biti odigrano od 12. do 29. januara naredne godine u Poljskoj i Švedskoj, saopštila je Međunarodna rukometna federacija (IHF).\n39 PROPAO PLAN AMERIKE I EU: Putin opet nadigrao Zapad\n"TO NIKO NE ŽELI DA GLEDA": Nik Kirojs besan, žestoko iskritikovao Vimbldon


KK Vazduhoplovac | Treneri\nIvan Rodić, glavni trener\nNosioc crnog pojasa 5 DAN.\nDiplomirani profesor fizike.\nPrve korake napravio je u karate klubu "Vazduhoplovac" sada već davne 1979. godine i od tada, već 40 godina, ostaje veran klubu, koji sada kao glavni trener, sigurnom rukom vodi.\nZa crni pojas položio sa 11 godina, 1983. godine, kao najmlađi majstor karatea u to vreme.\nIvan Rodić je bio prvak Jugoslavije u pionirskoj, kadetskoj, juniorskoj i seniorskoj selekciji, u katama i borbama, 26 puta. Ovo je jedinstven primer kod nas, da je jedan karatista bio uzastopno najbolji u državi, u svim uzrasnim kategorijama, od pionira do seniora, kako u katama, tako i u borbama.\nIvan Rodić je 20 puta nastupio kao član reprezentacije i osvojio 1. mesto na Evropskom Kupu, bio prvak Balkana, treći u Evropi i 4 puta četvrti, prvak Dutch Open turnira, prvak LIU šampionata u Njujorku 3 puta, 5. na Mediteranu i 10. na Svetskom prvenstvu.\nNakon završene takmičarske karijere, 1995. godine je završio Long Island University instruktorski program u Njujorku, a nakon toga postao i međunarodni predavač za obuku karate trenera. Na poziv organizatora, održao je 9 seminara za obuku trenera, širom sveta.\nKao prvo trener ženske reprezentacije Srbije u katama, a kasnije i kao selektor iste, u mnogome je doprineo da članice njegove selekcije osvoje mnogobrojne medalje sa Evropskih i Svetskih prvenstava. Izdvojili bi smo bronzanu medalju Marine Kiš na Evropskom prvenstvu i zlatnu na Svetskom Univerzitetskom prvenstvu, bronzanu medalju reprezentativnog kata tima na Evropskom prvenstvu, kao i bronzanu medalju Marije Madžarević na Svetskom prvenstvu.\nIvan Rodić je koautor 12 udžbenika za karate instruktore, koje su izdate u Americi.\nIvan Rodić je dobitnik Povelje za građanske zasluge sa medaljom - Zaslužni građanin Zemuna u oblasti sporta za 2015. godinu.\nAleksandar Danilović, trener za borbe\nNosioc crnog pojasa 1 DAN.\nViši sportski trener za fitnes i sportove snage, diplomirani trener Sportske akademije i diplomirani ekonomista.\nŠampion Balkana u borbama. Dva puta 2. mesto na Evropskom kupu u katama.\nŠampion Jugoslavije u brobama i 3 puta 2. mesto.\nPočeo da trenira u karate klubu "Vazduhoplovac", čiju je karate školu prošao u celosti i sada prenosi svoje znanje novim generacijama.\nAleksandar Danilović je izuzetan stručnjak u radu sa najmlađima.\nUčesnik serijala Fort Boyard, gde se istakao kao fizički najspremniji takmičar selekcije Srbije.\nSimonida Radojević, trener za kate\nNosioc crnog pojasa 2 DAN.\nDiplomirani profesor fizičke kulture, Fakultet za sport i fizičko vaspitanje\nŠampion Balkana u katama, vicešampion Evrope, šampion Jugoslavije za juniorke, 1. mesto na Studentskom kupu, šampion Beograda.\nOd 2008. godine radi kao trener za kate u karate klubu "Vazduhoplovac".\nPočela da trenira karate u karate klubu "Radnički", gde je, dugi niz godina, Ivan Rodić bio njen trener, sa kojim je sarađivala tokom juniorske i seniorske takmičarske karijere. Sada prenosi znanje novim mladim generacijama kataša.


Radiografija jednjaka i želuca - Indikacije - RefluxCentar Beograd\nReflux Centar » Dijagnostika » Radiografija jednjaka i želuca\nAhalazija i poremećaji motiliteta\nČir ili tumor na želucu\nRendgenografskim pregledom gornjeg digestivnog trakta, koje podrazumeva snimanje jednjaka, želuca i dvanaestopalačnog creva rentgenskim zracima, daje uvid u anatomsko, odnosno strukturalno stanje organa.\nOvim pregledom najbolje se vizuelizuju različite vrste suženja na navedenim organima, koja mogu biti uzrokovana zapaljenjima, poremećajem funkcije organa, ali i malignim i benignim tumorima. Radiografskim snimanjem se dobijaju naprecizniji podaci o dužini i širini jednjaka kao i o tačnoj lokalizaciji suženja.\nRendgenografski pregled je neophodan u proceni postojanja i veličine hijatus hernije jednjaka (želudačne kile) kao i oboljenja kao što su ahalazija ili difuzni spazam.\nPrvi dijagnostički pregled kod osoba sa suspektnim oboljenjem gornjeg digestivnog sistema naročito ako pacijent ima simptome otežanog gutanja treba da bude radiografija jednjaka sa kompletnom vizualizacijom želuca i duodenuma. Rentgenski pregled gornjeg digestivnog sistema kontrastnim sredstvom ne predstavlja zamenu, već pre svega korisnu dopunu pre sprovodjenja endoskopskog pregleda u detaljnoj evaulaciji organa gornjeg digestivnog sistema.\nNeophodna dijagnostička procedura kod funkcionalnh oboljenja jednjaka. Senzitivnost ovog pregleda je veoma visoka i kod sumnje na ova oboljenja trebalo bi da predstavlja prvu dijagnostičku proceduru.\nZa paraezofagealne i mešovite hernije hijatusa jednjaka rendgengrafija predstavlja najsenzitivniju dijagnostičku metodu, dok podatke o fiksiranosti hernije hijatusa jednjaka najčešće nije moguće dobiti niti jednom drugom dijagnostičkom procedurom. Prisustvo fiksirane, nereducibilne hernije hijatusa jednjaka u ležećem i stojećem stavu može predstavljati i znak skraćenja jednjaka. Prepoznavanje anatomskog skraćenja jednjaka je od izrazite važnosti jer ovakav nalaz diktira tip operativne procedure. Iako ne postoji usko specifična metoda za otkrivanje skraćenja jednjaka, video-rendgenografske kontrastne studije, i u manjem stepenu endoskopija i manometrija, mogu ukazati na postojanje ove komplikacije.\nSmatra se da kratak jednjak postoji kod bolesnika sa peptičnim stenozama i/ili velikim hernijama hijatusa jednjaka (> 5 cm), kada u stojećem stavu ne dolazi do spontane reducibilnosti. Stenozirani segment jednjaka se analizira premam lokalizaciji, izgledu sluznice u visini suženja, postojanju peristaltike ili rigiditeta zida, te postojanju prestenotične dilatacije jednjaka.\nAko postoji osećaj otežanog gutanja i brzog gubitka na telesnoj težini prvo se uvek mora pomisliti n apostojanje karcinoma jednjaka ili početnog dela želuca. Pored gastroskopije radiografija predstavlja osnovnu dijagnostičku pmetodu i incijalnoj proceni oboljenja.\nŽeludačni i duodenalni ulkus, parcijalno opstruirajuća želudačna neoplazma ili ožiljno izmenjen duodenum i pilorični kanal lako se verifikuju radiografskom dijagnostikom i ovi nalazi predstavljaju neprocenjivu dopunu naknadnoj endoskopskoj proceduri.\nU toku pregleda lekar će vas zamoliti da stanete ispred rendgenske cevi, i nakon što se aparat podesi za snimanje u nivou ispred grudne kosti, bićete zamoljeni da popijete kontrastno sredstvo. Kontrastno sredstvo koje se pije u toku izvođenja pregleda je najčešće barijumski, a može biti i na bazi jodnog kontrasta. Neophodno je da pre eventualnog snimanja naglasiti da li postoji alergijska reakcija na rengensko sredstvo. Lekar prati put kontrastnog sredstva kroz digestivni trakt (rendgenskopija), i tokom tog pregleda može dobiti i uvid u funkciju organa koji se snima. Kontrastnim snimanjem jednjaka se može potvrditi poremećaj akta gutanja i poremećaj pasaže kontrasta kod motornih poremećaja jednjaka. Kontrastnom radiografijom pacijent dobija da proguta kontrastno sredstvo (barijum-sulfat, jodni kontrast) koji se zatim prati putem rendgenskog aparata. Prate se sve faze gutanja, počevši od oralne, zatim faringealne i ezofagealne. Ovim sredstvima omogućava se evaluacija morfološkog izgleda navedenih organa ali i uvid u njegovu motornu, peristaltičku funkciju (funkcija pražnjenja). Takođe, na ovaj način mogu se odbiti informacije o prisustvu, tipu i fiksiranosti hernije hijatusa jednjaka\nRendgenskopija sa upotrebom barijumskog kontrastnog sredstva obezbeđuje podatke i o dinamici pražnjenja želuca, pri čemu odsustvo antropiloričnih talasa sa značajno usporenim pražnjenjem ukazuje na atoniju želuca. Nakon rendgenskopije se u toku pregleda prave rendgenski snimci (rendgengrafija), koji će se naknadno dodatno analizirati i koje uz pravilan opis lekara možete dobiti.\nPregled nije neprijatan i pacijenti ga dobro podnose. Trajanje pregleda je oko 10 do 15 minuta.


Tviter suspendovao lažni Putinov nalog - Sputnjik Srbija\n08:38 29.11.2018 Preuzmite kraći link\nTviter je blokirao nalog pod nazivom @putinRF_eng u skladu sa svojim pravilima o korišćenju imena konkretnog lica, navodi se u saopštenju na zvaničnom nalogu kompanije.\n„Suspendovali smo nalog @putinRF_eng zbog lažnog predstavljanja, a na osnovu prigovora ruskih zvaničnika“, saopštila je kompanija Tviter.\nU tvitu se nalazi i link ka pravilima koja pokazuju da nalog može biti suspendovan ako se drugo lice lažno predstavlja.\nNa osnovu arhiviranih fotografija sa tog naloga, vidi se da je on pokrenut u novembru 2012. godine i da je imao oko milion pratilaca, kao i da je uglavnom objavljivao zvanične linkove ruske vlade o događajima na kojima se Putin pojavljivao.


Američki ministar odbrane Jim Mattis podnio ostavku – 20Minuta.net\nadmin20min | Decembar 21, 2018\nMattis je kao razlog u pismu naveo razlike između njega i Trumpa, dok je američki predsjednik na Twitteru napisao “da je Mattis bio od velike pomoći u ubjeđivanju saveznika i drugih zemlja da plaćaju svoj dio vojnih obaveza”.\nU pismu ostavke Mattis je naveo da je “tretirao saveznike sa poštovanjem” i koristio “sva sredstava američke moći da osigura zajedničku odbranu”.\n“Pošto imate pravo da imate sekretara odbrane čija su gledišta više saglasna sa Vašim o ovim i drugim pitanjima, vjerujem da je ispravno da podnesem ostavku”, naveo je general Mattis u pismu.\nU srijedu je Trump objavio odluku o povlačenju 2.000 američkih vojnika iz Sirije, uz obrazloženje da je “Islamska država” poražena.\n“Vjerujem da moramo biti rezolutni i neupitni u našem pristupu onim zemljama čiji se strateški interesi u sve većoj suprotnosti sa našim”, naveo je Mattis u pismu ostavke.\n“Jasno je da Kina i Rusija, na primjer, žele da oblikuju svijet u skladu sa njihovim autoritarnim modelom, koristeći ovlasti veta nad drugim nacijama i njihovim ekonomskim, diplomatskim i bezbjednosnim odlukama da bi promovisali sopstvene interese na štetu svojih susjeda, Amerike i naših saveznika”, precizirao je.\nJim Mattis (68) je general-marinac sa četiri zvjezdice i četrdeset godina karijere, a u prvoj reakciji demokrata na njegovu ostavku, liderka manjine u Predstavničkom domu Nancy Pelosi (Nensi) je kritikovala predsjednika Trumpa zbog povlačenja trupa iz Sirije bez konsultaovanja sa Mattisom.\n“Mislim da svi u ovoj zemlji treba da pročitaju njegovo pismo ostavke”, rekla je Pelosi.\nIstovremeno, SAD pravi planov o povlačenju polovine od 14.000 svojih vojnika koji služe u Avganistanu, navode američki zvaničnici. To je oštra promena u Trumpovoj politici s ciljem da primora talibane da prihvate pregovore poslije više od 17 godina ratovanja, navodi AP.\nTrump je dugo bio za povlačenje vojnika iz Avganistana, ali ga je dosadašnji ministar odbrane ubijedio da treba da ostanu i vrše pritisak na talibane i bore se protiv ekstremista “Islamske države”.\n« Konaković : Zolja ugrožava funkcionisanja KS (Previous News)\n(Next News) Formirana skupštinska većina u USK bez SDA »


Umetnost „buđenja“ - blog | rentastan apartmani Beograd\nUmetnost stvara pitanja. Inspiriše nas i izaziva da otvorimo svoj univerzum i za druge svetove koji postoje tamo negde. Ako neko ne spoznaje vrednost umetnosti u bilo kom vidu, najčešće nije sposoban ili ne želi da upozna sebe. Ono što odvajkada važi za umetnički izraz jeste da na ovaj ili onaj način, on uvek podrazumeva sliku kolektivne realnosti u kojoj najčešće životarimo.\nU modernom svetu odavno formalno ne postoje artistički aršini i struje, sve se nekako rasulo, usitnilo i izbledelo. U ovom poluokamenjenom okeanu slobodnog izraza, ulična umetnost čini se još ima najviše tog uglađenog nepoštovanja pravila i jogunastosti.\nOvih dana Srbiju je posetio Francisko Bosoleti, jedan od svetski najistaknutijih uličnih umetnika, koji je svojom ekspresijom na zidove naše prestonice preneo svoje utiske o gradu. Glavna poruka njegovih grafita je „Probudi se!“, a nadahnuta je situacijom i generalnom atmosferom u Srba, prema rečima Bosoletija. Ovaj projekat dolaska poznatog uličnog umetnika izveden je u saradnji sa Strit Smartom, čiji se osnivači zalažu za ideju da grafiti kao prvenstvenu svrhu treba da imaju obogaćenje urbanih prostora.\nZa vreme svog kratkog boravka u Beogradu, Bosoleti je istančano osetio glib rutine i predaje koji, čini se zaposeda većinu društva, te je sa svoja dva grafita pokušao da doprinese svesti buđenja koja je toliko neophodna.\nUkoliko ste u nekom od Rentastan apartmana i imate malo slobodnog vremena, a još ste zainteresovani da uživo vidite sveže naslikane grafite, svratite do ulice Cara Nikolaja II, broj 68 (grafit pod nazivom Srpska zastava) ili do ugla Bulevara kralja Aleksandra i Batutove, gde je argentinski umetnik zajedno sa Andrejem Žikićem Artezom oslikao zanimljvo izobraženje ženskog portreta, kojim se aktivno bave oba umetnika.\nU najmanju ruku, grafiti će vam se svideti zbog lepote i jedinstvenosti, a ako imate umetničke iskre u sebi, oba grafita će vam biti značajne teme za razmišljanje, što zapravo i jeste jedna od njihovih glavnih uloga. A kada osetite grafite, zapitajte se – Spavate li?\nPrevious Post Beogradski Parkovi III – Tašmajdan\nNext Post Stan na dan na Slaviji – Aleksandrija u Beogradu\nCategoriesGrafiti Novo na Blogu\nTagsgrafiti beograd ulicna umetnost zanimljivosti beograd


Ekipa "Dvorac Bejić" iz Usore pobjednik 24. Vidovdanskog futsal turnira (Foto) - Radio Brčko distrikta BiH\nEkipa “Dvorac Bejić” iz Usore pobjednik 24. Vidovdanskog futsal turnira (Foto)\nAutor Radio Brčko | u 12:54 | 29.06.2018. - 12:54 | 0 Komentara\nEkipa Dvorac Bejić Usora, pobjedom u finalnoj utakmici seniora, osvojila je prvo mjesto pobjedom 4 : 2 nad ekipom Sind Šamac u konkurenciji 18 ekipa seniora.\nUtakmica, koju su sudili Srđan Stojanović i Miloš Mićić iz Beograda, bila je neizvjesna jer su Šapčani poveli 0 : 2 (strijelci: Pršić i Ramić), ekipa iz Usore je preuzela inicijativu i preokrenula rezultat sa četiri gola (strijelci: sa po 2 gola Bundavice i Mirkovića).\nPobjednička ekipa igrala je u sastavu: Milanović, Džombić, Janković, Tenjak, Orašanin, Mirković, Bundavica, Ivanković, Cigon. Trener: Mihajlo Srdić\nPobjednicima je pripala nagrada od 7.000 KM, pehar i zlatne medalje, a Srđan Ivanković je proglašen za igrača turnira. Drugo mjesto za Sind, pehar, srebrne medalje i nagrada od 1.000 KM, najbolji strijelac je iz ove ekipe Denis Ramić.\nTreće mjesto za prošlogodišnjeg pobjednika Kombi trans Ugljevik, pehar, bronzane medalje i nagrada od 500 KM.\nČetvrto mjesto su Složna braća iz Brčkog sa nagradom od 200 KM i najboljim golmanom turnira Emirom Bahor.\nPobjednici po kategorijama su: pjetlići NK Polet, pioniri Sveti Patrik Županja, kadeti Berlin SP, juniori DM montaža Brod.\nSve ekipe su dobile pehare, medalje i priznanja najboljim pojedincima. Zbog vremenskih neprilika kroz 18 dana turnira organizator je finalno večer premjestio u dvoranu brčanske Gimnazije. Zahvale za odličnu organizaciju primili su Zdravko Vujić, direktor turnira, njegov zamjenik Vedran Banjanin i vrijedna ekipa KMF Brčko zdravlje.


Festival "Sedam veličanstvenih" po osmi put - Bizlife.rs\nFestival „Sedam veličanstvenih“ po osmi put\n13:41 Beograd, 09/01/2012\nFestival evropskog dugometražnog dokumentarnog filma „Sedam veličanstvenih“ biće održan ove zime osmi put, od 25. do 29. januara, u organizaciji Centra za vizuelne komunikacije „Kvadrat“ iz Beograda.\nProgram će u velikoj dvorani „Sava centra“ otvoriti film „Prorok“ britanskog autora Gerija Tarna, koji komentariše svet danas – sa materijalom snimljenim i u Beogradu u vreme kad je Tarn bio ovde sa svojim prethodnim filmom „Crno sunce“.\nZatim će u istoj sali biti prikazan portugalski film „Žoze i Pilar“ Migela Gonsalveša Mendeša, o lepoti odnosa između pisca, nobelovca Žozea Saramaga i njegove žene, novinarke Pilar del Rio.\nOd 26. do 28. januara u maloj sali Sava centra na repertoaru su tri ostvarenja. To su „Ramin“ Audriusa Stonisa (Litvanija), topla priča o starcu iz Gruzije punom života, mudrosti i čežnje za ljubavlju, „Specijalni let“ Fernana Melgara, snimljen u centru za izbeglice koje nisu dobile boravak u Švajcarskoj i čekaju da ih pošalju kući i „El Bulli – Kuvanje u procesu“ Gereona Vecela (Nemačka), ogledalo našeg doba i odnosa prema vremenu, uz indirektni poziv da usporimo, posvetimo se strasti i usredsredimo.\nPoslednje večeri, ponovo u velikoj dvorani, biće prikazani „Život negde daleko“ francuskog reditelja Marka Vejmilera, meditativni pogled na stari svet kroz film o ljudima iz portugalske oblasti Barozo, kao i „Sjaj kurvi“ austrijskog autora Mihaela Glavogera, na temu prostitucije u Tajlandu, Bangladešu i Meksiku.\nSedam najboljih dokumentaraca evropske produkcije i ovoga puta odabrao je ugledni filmski poslenik iz Danske Tue Stin Miler (65).\nU najavi selekcije na sajtu festivala on ističe da je to „festival filmova koji su snimljeni da bi se prikazivali na velikom ekranu, za publiku koja ceni tu mešavinu socijalnog, zabavljačkog i umetničkog doživljaja u vremenima u kojima su filmovi namenjeni (takođe) kompjuterima, ajpedima, pa čak i mobilnim telefonima“.Ovo je festival za publiku „koja ceni da sedi sa stotinama drugih ljudi i prima ono što dolazi sa ekrana u svoje srce i svoj mozak“, zapisao je Miler, izražavajući uverenje da gledaoci, svideli im se filmovi ili ne, neće napustiti bioskop ravnodušni.\nSelekcija je obavljena nakon meseci gledanja filmova i „vedre komunikacije“ između Kopenhagena gde on živi i Beograda, gde su filmski poslenici Svetlana i Zoran Popović u glavnom štabu „Sedam veličanstvenih“.\nMiler će i ovoga puta prisustvovati festivalu jer „dolazi u Beograd jednom godišnje na nedelju zadovoljstva, usredsređen na najbolji filmski žanr, neki bi rekli jedini koji još uvek ostavlja prostor za nezavisni film: dokumentarac“.


Radnici » Pregled analiza\nPregled analiza za 06.07.2022\n17:00 Vikingur - Europa 2.5 + - 1.63 @\nVikingur već sam spominjao drugu analizu, klub sa Farskih Otoka koji će dočekati Europu, klub sa Gibraltara koji je baš kanta za nabijanje. Ne gube uvijek, nekad se desi da i oni razbiju nekoga, ali uglavnom ili znaju izgubiti po 3-4 gola ralzike ili nekoga dobiju isto toliko, nema neke sredine kod njih. Vikingur je dobra napadačka ekipa, tako da i ovdje očekujem također dosta golova, te me ne bi iznenadilo da ovo prebace i u prvom poluvremenu. Vikingur je od prije koju sezonu zapao na Europsku scenu, a to se vidi i po ligaškim utakmicama gdje sam govorio da su jedini ozbiljni konkureti za titulu upravo oni, tu je i Klaksvik i ova dva kluba maltene, vladaju tom ligom. Naravno puno imaju lakši zadatak od svojih kolega iz lige, ali opet vidjelo smo i previše iznenađenja, tako da na sve treba biti spreman. Mislim da ćemo danas gledati najmanje 3 gola te očekujem da opravdaju ulogu favorita, te da gledmao jedan zanimljiv i efikasan meč.\nJohnnyCash 06.07.2022, 00:14:17 Nema komentara\n18:00 Bodo/Glimt - Klaksvik 2.5 + - 1.48 @\nPolako nam kreće i ovogodišnje kvalifikacije u Europi, na redu je Liga Prvaka kao i Europska liga, odnosno liga konferencije odnedavno. Bodo je sjećamo se svi vrlo vjerovatno dobio Romu u grupi, i onda su se kasnije sastali u kvalifikacijama i Roma ih je izbacila, ali ipak ostaje sigurno ona uspomena kad su dobili 6:1 murinjovu ekipu i tako ovaj klub iz Norveške zasigurno poprimio velike simpatije. Klaksvik je ekipa sa Farskih Otoka, koja pored Vikingura o kojem ću pisati u drugoj analizi, sigurno njihovi najbolji i najuvjerljiviji kandidati. U svom prvenstvu imaju omjer 14-1-0, zabijaju jako dosta golova, i jednostavno su dimenzija više za ostatak prvenstva. Ipak pravi ispit su upravo ove kvalifikacije, i odmah su dobili po meni jednog od najtežih protivnika. Vjerujem da Klaksvik kao i prethodnih sezona može da iznenadi, očekujem da postignu barem jedan gol te da ukupni zbir se prebaci. Ne bi me čudilo neko iznenađenje, da ovdje izvuku neriješen ishod, ili čak možda pobjedu, ali to nam ostaje da vidimo.\n20:00 Inter Turku - Drita 2.5 - - 1.85 @\nFinci su dosta nezgodna ekipa, uvijek su bili, uvijek će i biti. Ima tu i Helsinki koji je dosta respektabilna momčad također, i jednostavno nikog ne treba podcjeniti u ovim kvalifikacijama. Drita sa druge strane klub sa Kosova koji je prošle godine namučio pošteno Feyenoord ako se ne varam, kući znam da su igrali bez golova, dok su u gostima izgubili 3:2. Nizozemci koji su vrijedniji 100x više od kluba sa Kosova, su živu glavu izvukli, jer da nisu, to bi sigurno bila senzacija desetljeća. Ne vjerujem da ćemo vidjeti dosta golova na današnjem meču ,jer su obje ekipe zatvorene poprilično. Drita će morati paziti, jer je prva utakmica za njih u gostima, i moraju paziti da ne prime više od 2 gola, jer bi sve suprotno dovelo do jako teške šanse za prolaz. Dok sa druge strane vjerujem da su Finci upoznati sa kvalitetnom, i nezgodnim klubom protiv kojeg igraju, pa očekujem maksimalno 2 gola, te da zaista bude neizvjesno do samoga kraja.


Apr 27, 2022 Canon\nProgram je otvoren za studente i pripravnikei s boravištem u Evropi, Bliskom Istoku i Africi, od 28. marta do 29. aprila. Ograničen broj mesta biće takođe dostupan za preporuke od stručnjaka iz industrije. Prijave će ocenjivati panel urednika iz kompanija AFP, Getty Images i Reuters koji će odlučiti o početnoj užoj listi od 100 najperspektivnijih mladih pripovedača iz ovih regija.


VUČIĆEV AUTOGOL: Pohvalio predsednika SANU Vladimira Kostića o pitanju Kosova i Metohije | WebTribune\nHome U FOKUSU VUČIĆEV AUTOGOL: Pohvalio predsednika SANU Vladimira Kostića o pitanju Kosova i Metohije\nPredsednik Srbije Aleksandar Vučić izjavio je večeras da ne razume histeriju koja se povela zbog reči predsednika SANU Vladimira Kostića o pitanju Kosova i Metohije, pošto je Kostić pokazao hrabrost i odgovornost da iznese stav koji nije većinski prihvaćen.\nVučić je na pitanje u emisiji Ćirilica na TV Hepi kako vidi napade na Kostića od strane vladike Grigorija, nekih boksera i drugih, kazao da ga ne interesuje vladika Grigorije, ali da je ovo što se dešava sa Kostićem veoma važna tema.\n„Iako nismo saglasni Kostić i ja gotovo ni u čemu, i imamo mnogo razmimoilaženja, želim da kažem prvo da moramo da razgovaramo i tolerišemo jedni druge, a ne da psujemo majku nekom ako misli drugačije”, kazao je on, preneo je Tanjug.\n„Kao što su na mene krenuli napadi kada sam govorio da je potrebno razgraničenje, napadi sa svih strana, a niko mi nikada nije ponudio alternativu. Osim čekaj, a šta ćemo da čekamo – ne znam ni sam. Što se tiče zamrznutog konflikta, isto mislim kao i Kostić, to je samo pitanje ko će da izvuče prvi sablju iz korica, bez obzira da li će da bude za pet, deset ili 20 godina”, istakao je predsednik Srbije.\n„Ne mogu da se saglasim u potpunosti, npr, ovo poređenje sa Crnom Gorom. Što Crna Gora kad smo odbranili sve u Crnoj Gori, to jest kada je crkva odbranila sve u Crnoj Gori. Svom snagom sam podržavao sve što je crkva tražila i kao predsednik Srbije i lično. Ali, što Crna Gora nije povukla priznanje Kosova? To je ostavljeno ‘veleizdajniku’ Vučiću da se sa time bori. Ne razumem tu vrstu negativne kampanje”, naglasio je predsednik Srbije.\nŠta je Kostić rekao\nOstatak teksta i stav Kusturice o tome na donjem linku:


Treći po redu sajam poljoprivredno – prehrambenih proizvoda „Jesen u Visokom“ otvoren je danas u dvorani KSC „Mladost“. Otvorenje sajma privuklo je veliki broj zainteresovanih građana, ali i izlagača koji su se ove godine okupili u najvećem broju do sada. Sajam su otvorili načelnik općine Visoko Munib Alibegović i ministrica poljoprivrede, šumarstva i vodopriverede ZDK Mirzeta Ðonlagić.\n„Želimo probuditi svijest potrošača, jer kupovinom domaćih proizvoda utičeno na razvoj ne samo naše općine, već i cijele države, te osiguravamo bolji standard i kvalitetniji život“ – istakao je između ostalog načelnik Alibegović.\n“Vlada ZDK kao jedan od svojih prioritetnih zadataka postavila je i razvoj domaće poljoprivredne proizvodnje, te je značajna sredstva buđeta usmjerila za poticaj u poljoprivrednoj proizvodnji“ – naglasila je ministrica Ðonlagić.\nPrema riječima šefa odsjeka za Privredu i razvoj općine Visoko, Mugdima Čosovića, cilj održavanja ovog sajma je njegova tradicija, produženje dana trajanja te konstantno povećanje broja izlagača i njegovo širenje ne samo na ZDK već i na cijelu BiH.\nNovitet ove godine su dva okrugla stola o temi plasteničke proizvodnje i uvođenja HASAP standarda kod proizvodnje mesa, koji će biti održani u srijedu 31.oktobra od 15.00 sati u zgradi općine Visoko.\nPokrovitelj izložbeno prodajnog sajma poljoprivredno – prehrambenih proizvoda je Općina Visoko, a generalni sponzor manifestacije je ministarstvo za poljoprivredu, šumarstvo i vodoprivredu ZDK.\nSajam će biti otvoren do 01.11.2007.g.


Ruski hakeri razotkrili “istinu” o globalnom zatopljenju? « Draxblog VI\nPočetna » Znanost » Ruski hakeri razotkrili “istinu” o globalnom zatopljenju?\nRuski hakeri razotkrili “istinu” o globalnom zatopljenju?\tFollow Draxblog VI on WordPress.com\nOznake: Climategate, Globalno zatopljenje, hakeri, klima, klimatske promjeneBy Dragan Antulov in Znanost on 20/11/2009.\t← Predsjednik je izabran!\tSociete Generale se sprema za “globalni ekonomski kolaps” →\tOdgovori Otkaži odgovor\tOvdje napišite svoj komentar...


"France Football" donosi najiščekivaniji intervju godine: Mesi govorio o prelasku u PSG\nIZLAZI U SUBOTU\nIzuzev oproštajne presice u Barceloni i predstavljanja u Parizu, Argentinac se nije oglašavao\nE. Ćosić 07.10.2021\nIZLAZI U SUBOTU "France Football" donosi najiščekivaniji intervju godine: Mesi govorio o prelasku u PSG\nMesi: Stigao kao slobodan igrač\nMagazin "France Football" donosi najiščekivaniji intervju godine. Po prvi put će nakon prelaska iz Barcelone u redove Pariz Sen Žermena govoriti Lionel Mesi (Messi), koji je sam odlučio prekinuti šutnju.\nNjegov dolazak u francusku prijestonicu je jedan od dva najveća transfera ovog ljeta, drugi je povratak Kristijana Ronalda (Cristiano) u Mančester junajted. Mnogi su bili šokirani kada je Barcelona obznanila da Mesi napušta klub nakon 21 godine u Kataloniji.\nMesi je imao oproštajnu pres konferenciju u Barceloni, a onda je imao i predstavljanje u PSG-u. I to je bilo to, Mesi se nije oglašavao. Sve do sada za "France Football".\n- Nisam pogriješio što sam otišao u PSG - navedeno je na naslovnici magazina, koji bi mogao oboriti rekord. U subotu izlazi "France football", a fudbalska javnost će se morati strpiti dva dana do njegovog izlaska.\nNaslovnica France Footballa\nDva gola obilježila prvo poluvrijeme u duelu Rudara i Slobode\n03.10.2021 u 15:50\nElitni hotel, u kojem boravi porodica Mesi, našao se na meti profesionalnih pljačkaša\n01.10.2021 u 15:31